Γραμματεία Καστοριάς ΠΑΜΕ: 23 Ιουν 2011\nΔε θέλουν ταξικούς αγώνες\nΛαιμητόμος ο ΛΑ.Ο.Σ.\nΟσο ζητάμε δανεικά, τόσο πιο σκληρούς όρους θα βάζει ο δανειστής μας. Σε αυτή την κατάσταση μάς έφεραν τα δύο μεγάλα κόμματα (...) Φταίνε αυτοί που μας κυβέρνησαν. Με τις αλόγιστες σπατάλες τους, γιατί μπροστά σε κάθε εργατοπατέρα ενέδιδαν (...) Πολιτικοί παράγοντες από την Ευρώπη μου είπαν ότι ενώ αυτοί έχουν κάνει αυξήσεις στους δημόσιους υπαλλήλους τους 5%, εμείς κάναμε 31%. Ερώτησα τους Σλοβένους γατί δεν συνεισφέρουν χρήματα στο Ταμείο και μου απάντησαν: "Ο μέσος όρος των συντάξεών μας είναι 300 ευρώ, ενώ ο δικός σας 700"»...\nΙδού λοιπόν ο ένοχος, σύμφωνα με τον πρόεδρο του ΛΑ.Ο.Σ. Γ. Καρατζαφέρη (ρ/σ ΝΕΤ)! Οι «υψηλές» συντάξεις, οι αυξήσεις στους μισθούς και η «ενδοτικότητα» των εκάστοτε κυβερνήσεων απέναντι στους «εργατοπατέρες»! Με άλλα λόγια, ο ΛΑ.Ο.Σ. ξεπέρασε ακόμα και το περιβόητο «μαζί τα φάγαμε» του Θ. Πάγκαλου, αφού έφτασε να ισχυρίζεται ότι τα «έφαγαν» όλα οι εργαζόμενοι. Αθώοι οι καπιταλιστές που θησαύρισαν από τον ιδρώτα του λαού, αθώοι οι πολιτικοί τους εκπρόσωποι που άσκησαν πολιτική με μόνο γνώμονα τα συμφέροντά τους, ένοχος μόνο ο λαός που δεν απόλαυσε ούτε ψίχουλο από τον πλούτο που παρήγαγε.\nΑποψη που οδηγεί ευθέως στο συμπέρασμα ότι αυτός είναι και ο μόνος που πρέπει να πληρώσει. Πώς; Αποδεχόμενος αδιαμαρτύρητα τα μέτρα που σφαγιάζουν τα δικαιώματά του και με στωικότητα μια πολιτική που θέτει σε άμεσο κίνδυνο την ίδια του την επιβίωση. Ιδίως δε στους δημοσίους υπαλλήλους τους αρμόζει η... πυρά. Αναφέρει σε προχτεσινή του ανακοίνωση ο ΛΑ.Ο.Σ.: «Η πιο εύκολη λύση είναι η μείωση του αριθμού των δημοσίων υπαλλήλων, αν όμως αφαιρεθεί από την αγορά η αγοραστική δύναμη 300.000 πολιτών, τότε τα λουκέτα και η ανεργία θα κοστίσουν ακόμα περισσότερο στο ελληνικό Δημόσιο, υπάρχει τρόπος ώστε οι πλεονάζοντες δημόσιοι υπάλληλοι να μπορούν να ενταχθούν στην παραγωγική διαδικασία της χώρας»...\nΠοιος είναι αυτός; Η σχετική πρόταση του ΛΑ.Ο.Σ. αφορά στο να παραχωρηθούν οι «πλεονάζοντες» στο κεφάλαιο, να καταβάλει το δημόσιο ταμείο σε αυτούς το «κόστος» της εργασίας τους, σαν κίνητρο, ώστε οι κεφαλαιοκράτες να επενδύσουν σε διάφορες περιοχές της χώρας!\nΑυτός είναι ο ΛΑ.Ο.Σ. Τέτοια πολιτική θέλει να προωθήσει μετέχοντας σε μια «οικουμενική κυβέρνηση» για την οποία τόσο πασχίζει. Ας τον ξαποστείλουν οι εργαζόμενοι μια ώρα αρχύτερα, μαζί με όλους τους άλλους δήμιους των δικαιωμάτων τους.\nΟμολογούν τα αδιέξοδα του συστήματός τους\nΟλο και πιο έντονα οι εκπρόσωποι της πλουτοκρατίας και της ιμπεριαλιστικής ευρωένωσης εκφράζουν δημόσια τους φόβους τους, ότι η οικονομική κρίση στην Ελλάδα θα μεταδοθεί και σε άλλα κράτη - μέλη της ευρωζώνης πυροδοτώντας ένα ντόμινο που μπορεί να απειλήσει την ακεραιότητα όλου του οικοδομήματος του ευρώ. Αλλωστε, με γνώμονα τη μείωση των επιπτώσεων της οικονομικής κρίσης μαίνονται οι ανταγωνισμοί σε επίπεδο κρατών - μελών της ευρωένωσης, σχετικά με την παροχή νέων δανείων στην Ελλάδα. Η στάση του ενός ή του άλλου κράτους, δεν έχει να κάνει με το φιλελληνισμό ή ανθελληνισμό των αστικών κυβερνήσεων, αλλά με τα συμφέροντα των μερίδων της πλουτοκρατίας που η κυβέρνηση του κάθε κράτους - μέλους αντιπροσωπεύει. Εκείνο, ωστόσο που αποδεικνύεται ακόμα πιο έντονα το τελευταίο διάστημα, είναι ότι η πλουτοκρατία στους κόλπους της οποίας μαίνονται ατέρμονοι και λυσσαλέοι ανταγωνισμοί, μπορεί να συσπειρώνεται πρόσκαιρα, προκειμένου να αντιμετωπίσει μια κοινή απειλή, που στη συγκεκριμένη περίπτωση είναι το ενδεχόμενο άναρχης χρεοκοπίας της Ελλάδας και οι επιπτώσεις της στις οικονομίες άλλων κρατών μελών της ΕΕ και στην ευρωζώνη συνολικά.\nΕίναι χαρακτηριστικό ότι, μέχρι στιγμής, οι ευρωπαϊκές τράπεζες και κυρίως οι γερμανικές «ξεφορτώνονταν» τα ελληνικά ομόλογα. Ωστόσο, σύμφωνα με δημοσίευμα του πρακτορείου «Bloomberg», οι επενδυτές ανησυχούν, καθώς μπορεί τα ευρωπαϊκά πιστωτικά ιδρύματα να μείωσαν το ρίσκο που συνδέεται με την Ελλάδα κατά 30% πέρυσι, αλλά έχουν ακόμη συνδεδεμένα περί τα 2 τρισ. δολάρια, με την Πορτογαλία, την Ιρλανδία, την Ισπανία και την Ιταλία, με αποτέλεσμα να είναι ευάλωτα σε ενδεχόμενη χρεοκοπία μιας ή όλων αυτών των χωρών.\nΠαράλληλα, η Τράπεζα της Αγγλίας εκτιμά ότι ενδεχόμενη χρεοκοπία της Ελλάδας ισοδυναμεί με κατάρρευση των τραπεζών, συμπεριλαμβανομένων και των βρετανικών, παρά τη μικρή έκθεση των τελευταίων στο ελληνικό χρέος. Σύμφωνα με εκτιμήσεις διεθνών τραπεζών, η βρετανική Barclays θα είχε απώλειες της τάξης των 4,6 δισ. ευρώ από ενδεχόμενο «κούρεμα» του ελληνικού χρέους. Παράλληλα, η Τράπεζα της Αγγλίας, θεωρεί βέβαιο ότι τυχόν χρεοκοπία της Ελλάδας θα πυροδοτήσει σε χρόνο ρεκόρ στάση πληρωμών και στην Ιρλανδία, στο χρέος της οποίας είναι ιδιαίτερα εκτεθειμένες οι βρετανικές τράπεζες. Αντίστοιχα, και ο Βρετανός πρωθυπουργός δηλώνει ότι επιθυμεί μια ισχυρή ευρωζώνη, καθώς το 40% των εξαγωγών της χώρας πηγαίνει σε κράτη - μέλη της ευρωζώνης.\nΝα τους τρομάξουν οι εργαζόμενοι\nΟι εκπρόσωποι της πλουτοκρατίας τρέμουν μπροστά στα αδιέξοδα του δικού τους συστήματος, που φουντώνουν εξαιτίας της ίδιας της εξέλιξης του καπιταλιστικού τρόπου παραγωγής. Η πλουτοκρατία δεν έχει πλέον να αντιμετωπίσει την καπιταλιστική κρίση που εκδηλώνεται σε ένα κράτος, γιατί δεν εκδηλώνεται μόνο σε ένα κράτος, είναι συγχρονισμένη σε πολλά κράτη της ΕΕ και ξέρουν πως κρίση σημαίνει καταστροφή και κεφαλαίου. Το πρόβλημά τους είναι ποιου κράτους τα μονοπώλια και οι τράπεζες θα βγουν λιγότερο χαμένα. Ταυτόχρονα, το ενδεχόμενο χρεοκοπίας ενός κράτους θα επιφέρει αρνητικές συνέπειες στις άλλες καπιταλιστικές οικονομίες, που στις σημερινές συνθήκες είναι ραγδαίες εξαιτίας της έντονης αλληλοδιαπλοκής και αλληλοσύνδεσης των καπιταλιστικών κρατών, των ιμπεριαλιστικών ενώσεων και της διεθνοποίησης της καπιταλιστικής οικονομίας.\nΕίναι ενδεικτικό ότι οι εκπρόσωποι της πλουτοκρατίας τρέμουν για φαινόμενα ντόμινο από τυχόν χρεοκοπία της Ελλάδας, αφού οι τράπεζες άλλων κρατών διαχειρίζονται κρατικό χρέος της Ελλάδας, επομένως κάποιες θα χάσουν πολλά, ενώ σε ανάλογη κατάσταση είναι και οι Ιρλανδία, Πορτογαλία. Και όλ' αυτά τη στιγμή που αθροιστικά η Ελλάδα, η Ιρλανδία και η Πορτογαλία αντιστοιχούν μόλις στο 6% του ΑΕΠ της ευρωζώνης. Φοβούνται ακόμη γιατί ο επόμενος «αδύναμος» κρίκος είναι η Ισπανία, που αντιστοιχεί από μόνη της στο 11% του ΑΕΠ της ευρωζώνης.\nΟρμώμενοι από αυτούς τους φόβους, οι εκπρόσωποι των μονοπωλίων παίρνουν τα μέτρα τους. Οι επικεφαλής 50 μεγάλων γερμανικών και γαλλικών επιχειρήσεων συντάσσονται - εν μέσω των σκληρών και αδυσώπητων ανταγωνισμών τους - προκειμένου να διασφαλίσουν ότι θα αποφευχθεί μια ανεξέλεγκτη ελληνική χρεοκοπία και καλούν τη μεν ΕΕ να δώσει νέα δάνεια στην Ελλάδα, και τη δε ελληνική κυβέρνηση να εφαρμόσει απαρέγκλιτα όλα τα φιρμάνια του μεγάλου κεφαλαίου για τσάκισμα των εργατικών δικαιωμάτων και κατακτήσεων. Ετσι ώστε, να καταβαραθρώσουν την τιμή της εργατικής δύναμης και αφού καταμερίσουν και τη ζημιά στις διάφορες μερίδες της πλουτοκρατίας, να ελπίζουν σε μια, αναιμική και προσωρινή, ανάκαμψη της κερδοφορίας τους.\nΗ ουσία είναι ότι την ώρα που τρέμουν τη χρεοκοπία χρεοκοπούν τους λαούς, αλλά τους τρομάζουν ταυτόχρονα για να υποταχτούν στην αντιλαϊκή πολιτική.\nΟ λαός μας να μη φοβηθεί, να τους τρομάξει ακόμη πιο πολύ με τους αγώνες και την ψήφο, όταν γίνουν εκλογές, να δημιουργήσει μεγάλα ρήγματα στο αστικό πολιτικό σύστημα, συμπορευόμενος με το ΚΚΕ.\nΗ ΝΔ είναι κατά του μνημονίου. Αυτό πια το έχουμε... εμπεδώσει. Επίσης, εσχάτως είναι κατά και του «μεσοπρόθεσμου». Κι αυτό το έχουμε... εμπεδώσει.\nΑν όμως ισχύει αυτό που έχουμε εμπεδώσει, τότε - λογικά - η ΝΔ θα έπρεπε να επιδιώκει τη μη ψήφιση και τη μη εφαρμογή του «μεσοπρόθεσμου». 'Η, στη χειρότερη περίπτωση, αν δεν μπορεί να το εμποδίσει, θα επιδίωκε - λογικά - την καθυστέρησή του.\nΣτο σημείο αυτό, όμως, η λογική αποδεικνύεται πολύ μικρή για να ερμηνεύσει την τακτική της ΝΔ. Η οποία, κατά την επικοινωνία Βενιζέλου - Σαμαρά, συμφώνησε στην άρον - άρον ψήφιση και του μεσοπρόθεσμου και του εφαρμοστικών του νόμων!\nΠώς γίνεται, επομένως, η ΝΔ από τη μια να δηλώνει ότι είναι κατά του μεσοπρόθεσμου, αλλά ταυτόχρονα να είναι υπέρ της άμεσης ψήφισης και εφαρμογής του; Γίνεται! Αρκεί η «λογική» που διέπει τη συμπεριφορά ενός κόμματος να είναι ο εμπεδωμένος... εμπαιγμός!\nΤόσο οι τράπεζες αυτές όσο και οι HSBC - Standard Chartered σχεδιάζουν το επόμενο διάστημα να απολύσουν ακόμα 16.000 εργαζόμενους.\nΟλη αυτή η ανθρωποθυσία συντελείται στο όνομα - ποιου άλλου - της κρίσης... Μόνο που είναι ακριβώς μέσα σε αυτές τις συνθήκες της κρίσης που οι συγκεκριμένες τράπεζες, μόνο στο α' 6μηνο του 2011, εμφανίζουν λειτουργικά κέρδη ύψους 25,9 δισ. αγγλικών λιρών, δηλαδή πάνω από 30 δισ. ευρώ!\nΗ κρίση, επομένως, δεν είναι ίδια για όλους. Ισα ίσα. Είτε πρόκειται για την Ελλάδα και την Αθήνα, είτε για τη Βρετανία και το Λονδίνο, το «μοντέλο» είναι το ακριβώς ανάποδο τού «όλοι μαζί τα φάγαμε» και έχει ως εξής:\nΚάποιοι, οι λίγοι - και εδώ και εκεί και παντού - αξιοποιώντας ακριβώς την κρίση, κερδίζουν. Και άλλοι, οι πολλοί, φορτώνονται τα βάρη της κρίσης, που την προκάλεσαν οι πρώτοι, και αφανίζονται.\nΔημοκρατία, λοιπόν, αυτή της ΝΔ. Δημοκρατία και η άλλη του ΠΑΣΟΚ.Καλές. Και οι δύο...\nΠΑΝΕΛΛΑΔΙΚΗ ΑΝΤΙΜΟΝΟΠΩΛΙΑΚΗ ΣΥΣΠΕΙΡΩΣΗ ΕΒΕ: Κλείνουμε 48 ώρες μαγαζιά και βιοτεχνίες\n«Αντιστεκόμαστε στα μέτρα, που θέλουν να μας κλείσουν για πάντα» δηλώνει η ΠΑΣΕΒΕ\nΣε ξεσηκωμό τις μέρες συζήτησης του «μεσοπρόθεσμου» στη Βουλή και σε συντονισμό των αυτοαπασχολούμενων και μικρών επαγγελματιών, βιοτεχνών, εμπόρων με την απεργιακή κινητοποίηση των εργαζομένων, κλείνοντας μαγαζιά και βιοτεχνίες για 48 ώρες, καλεί η «Πανελλαδική Αντιμονοπωλιακή Συσπείρωση ΕΒΕ» (ΠΑΣΕΒΕ). Στη χτεσινή ανακοίνωσή της, η Γραμματεία της, επισημαίνει:\n«Το "Μεσοπρόθεσμο" δεν πρέπει να περάσει. Η εφαρμογή των νέων βάρβαρων μέτρων θα οδηγήσει εκατοντάδες χιλιάδες επαγγελματίες, βιοτέχνες, μικρούς έμπορους, αυτοκινητιστές στο κλείσιμο και στην εξαθλίωση. Ξεθάβουν τα αντικειμενικά κριτήρια. Μειώνουν το αφορολόγητο. Αυξάνουν το ΦΠΑ στα τρόφιμα. Προετοιμάζουν έκτακτη εισφορά.\nΚοροϊδεύουν το λαό όταν ισχυρίζονται ότι τα μέτρα είναι αναγκαία για να σωθεί η χώρα. Τα κέρδη των μονοπωλίων και των τραπεζών θέλουν να προστατεύσουν, όπως έκαναν πάντα. Ο στόχος τους είναι ξεκάθαρος. Να οδηγήσουν στη χρεοκοπία μαζί με τους εργαζόμενους και χιλιάδες μικρομάγαζα, ώστε να απαλλαγούν τα μονοπώλια από το ενοχλητικό "αγκάθι" των μικροεπιχειρήσεων. Να εξαπλωθούν κι άλλο τα ΤΖΑΜΠΟ τα MALL και ΙΚΕΑ.\nΤο θέατρο ανάμεσα σε ΠΑΣΟΚ - ΝΔ και Σία για κυβέρνηση συνεργασίας, που κατέληξε σε "ψήφο εμπιστοσύνης" της "νέας" κυβέρνησης του ίδιου ΠΑΣΟΚ, αποδεικνύει περίτρανα ότι οι πολιτικοί εντολοδόχοι των μονοπωλιακών ομίλων είναι άκρως επικίνδυνοι.\nΟι διαβεβαιώσεις και τα διαπιστευτήρια που έδωσαν Σαμαράς, Καρατζαφέρης και Μπακογιάννη για τη συστράτευσή τους στο "Μεσοπρόθεσμο Πρόγραμμα", ώστε να πείσουν ότι ο σφαγιασμός του λαού "γίνεται για τη σωτηρία του", πρέπει να πέσουν στο κενό.\nΜέχρι πότε η σωτηρία της χώρας θα στηρίζεται αποκλειστικά και μόνo στην εξόντωση των εργαζόμενων και των αυτοαπασχολούμενων και την ίδια στιγμή βιομήχανοι, εφοπλιστές, τραπεζίτες να φουσκώνουν τα κέρδη τους; Παίρνουμε την υπόθεση στα χέρια μας, δεν περιμένουμε τίποτα από τις συμβιβασμένες συνδικαλιστικές ηγεσίες ΓΣΕΒΕΕ και ΕΣΕΕ, έχουν αναλάβει το ρόλο του βοηθού για να περάσουν πιο εύκολα τα μέτρα της κυβέρνησης και της ΕΕ. Συντονίζουμε τον αγώνα μας, με την 48ωρη απεργία που κήρυξαν οι εργαζόμενοι τις μέρες συζήτησης του "Μεσοπρόθεσμου" στη Βουλή, να γίνει γενικός ξεσηκωμός.\nΟλοι στους δρόμους. Να "νεκρώσει" όλη η χώρα. Κανένα μικρομάγαζο, καμιά βιοτεχνία ανοιχτή. Ο αγώνας για ανθρώπινη ζωή για μας και τις οικογένειές μας είναι δίκαιος. Η αγανάκτηση να γίνει δύναμη. Η οργανωμένη πάλη να μπορεί να βάλει φραγμό στα σχέδιά τους. Ολοι μαζί. Στον κοινό αγώνα με το ΠΑΜΕ, την ΠΑΣΥ, το ΜΑΣ, την ΟΓΕ για την ανατροπή της αντιλαϊκής πολιτικής και της εξουσίας των μονοπωλίων».\nΥΠΟΥΡΓΟΣ ΠΑΙΔΕΙΑΣ: Λιγότερα σχολεία και καθηγητές!\nΝέο γύρο συγχωνεύσεων σχολείων, δραματική μείωση των προσλήψεων έως και τσάμπα εργασία συνταξιούχων εκπαιδευτικών στα σχολεία προανήγγειλε η υπουργός\nΜια «Παιδεία» με λουκέτο σε ακόμα περισσότερα σχολεία και καθηγητές που θα δουλεύουν τσάμπα, με πανεπιστήμια - επιχειρήσεις όπου «δε θα κουνιέται φύλλο» για να αποτελούν πεδίο επενδύσεων και ανεμπόδιστης αναπαραγωγής της κυρίαρχης ιδεολογίας σε κάθε επιστημονικό πεδίο περιέγραψε η υπουργός Παιδείας Α. Διαμαντοπούλου, τη Δευτέρα, στην ομιλία της στη Βουλή, στη συζήτηση για ψήφο εμπιστοσύνης στην κυβέρνηση.\nΜε «περηφάνια» μίλησε για τις συγχωνεύσεις και τα κλεισίματα σχολείων και ομολόγησε πως θα συνεχιστούν: «Εγινε προσπάθεια, το πρώτο βήμα, για νέο σχολικό χάρτη σε όλη τη χώρα για αντιμετώπιση μικρών σχολείων με εκπαιδευτικά χαρακτηριστικά για αντιμετώπιση συνενώσεων, όπου χρειαζόταν σε συστεγαζόμενα, για μία κίνηση που αφορούσε όλη τη χώρα, με παιδαγωγικά και οικονομικά χαρακτηριστικά και θα συνεχίσει, γιατί θα ζητήσουμε από τον κάθε δήμαρχο, σε συνεργασία με τους εκπαιδευτικούς φορείς, να παρουσιάσουν στο επόμενο οκτάμηνο, τον κάθε σχολικό χάρτη σε κάθε περιοχή». Δηλαδή, για την τελική διαμόρφωση του «νέου χάρτη» του σχολείου της «αγοράς», θα κλείσουν κι άλλα σχολεία, με προτάσεις των δημάρχων. Η συγκεκριμένη κίνηση άλλωστε (η «βοήθεια» των δημάρχων») ταιριάζει απόλυτα στην αντίληψη της αυτόνομης σχολικής μονάδας, που θα δρα και θα λειτουργεί, σύμφωνα με την τοπική ανάπτυξη (δηλαδή τις επιχειρήσεις).\nΕπιπλέον, από τα λεγόμενα της υπουργού προκύπτει πως στα σχολεία δε θα υπάρχουν καθηγητές να διδάξουν! Συγκεκριμένα, η Α. Διαμαντοπούλου είπε: «Στα δύο χρόνια 2010-2011 έχουμε είκοσι τρεις χιλιάδες συνταξιοδοτήσεις. Οι προσλήψεις δε θα είναι παραπάνω από τρεισήμισι χιλιάδες. Θα μειωθεί κατά ένα πολύ μεγάλο αριθμό, περισσότερο από το 50%, ο αριθμός των αναπληρωτών εκπαιδευτικών». Ποια ήταν η «λύση» που πρότεινε η κυβέρνηση; Οι συνταξιούχοι εκπαιδευτικοί να διδάξουν ...εθελοντικά! Η υπουργός Παιδείας ...αναρωτήθηκε: «Δεν χρειαζόμαστε τους νέους εκπαιδευτικούς που είναι στη σύνταξη σήμερα να προσφέρουν στο εκπαιδευτικό σύστημα;». Εφερε μάλιστα ως παράδειγμα την ηγεσία της ομοσπονδίας των πανεπιστημιακών (ΠΟΣΔΕΠ), που σ' αυτό το πνεύμα αποδέχτηκε αύξηση των εβδομαδιαίων ωρών διδασκαλίας των πανεπιστημιακών, χωρίς αύξηση των αποδοχών τους.\nΤέλος, η υπουργός περιέγραψε με τον πιο χαρακτηριστικό τρόπο το Πανεπιστήμιο ΑΕ που «οραματίζεται» η κυβέρνηση με το νόμο - πλαίσιο που προωθείται μετά από ...«εννέα μήνες διαβούλευσης» (με τους πρόθυμους συνομιλητές της κυβέρνησης να προσθέσουμε εμείς). Η Α. Διαμαντοπούλου μίλησε ανοιχτά για μια νέα λειτουργία των πανεπιστημίων «όσον αφορά την ελεύθερη διακίνηση ιδεών και το σεβασμό της δημόσιας περιουσίας». Τι σημαίνει αυτό; Ενα πανεπιστήμιο όπου θα επιτρέπεται μόνο η διακίνηση ιδεών της «αγοράς» και οποιαδήποτε άλλη πολιτική παρέμβαση θα βάλλεται, αφού θα εμποδίζει την «ανάπτυξη», τη σχέση του «νέου» πανεπιστημίου με τις επιχειρήσεις. Οσον αφορά τα περί «σεβασμού της δημόσιας περιουσίας» σε συνδυασμό με τη «διακίνηση ιδεών» των επιχειρήσεων, ο συνειρμός γίνεται εύκολα: Το άσυλο δε χωράει στο Πανεπιστήμιο ΑΕ.\nΟι εκπαιδευτικοί φαίνονται να δηλώνουν στην πλειοψηφία τους την προτίμησή τους στους ηλεκτρονικούς υπολογιστές στην τάξη. Στους λόγους για τους οποίους παρατηρείται αυτή η προτίμηση, περιλαμβάνονται η «άμεση και εύκολη πρόσβαση στην αναζητούμενη πληροφορία», η ευελιξία, «εναλλακτική πληροφόρηση», η «προϋπάρχουσα εξοικείωση και εμπειρία» κ.ά. που - μπορεί να αποτελούν συστατικά του σχολείου των δεξιοτήτων και της ημιμάθειας που οικοδομείται - ωστόσο δεν έρχονται να συμβάλουν στην κατάκτηση στέρεας γνώσης, την αναζήτηση της επιστημονικής αλήθειας. Οσο για την «ευχάριστη» «βιωματική» «πολυαισθητηριακή προσέγγιση» κλπ. που αναφέρονται στα θετικά της χρήσης υπολογιστών, αυτά είναι χαρακτηριστικά που μπορούν να απολαύσουν οι μαθητές δημιουργικά έχοντας άμεση επαφή με την πραγματικότητα και το περιβάλλον τους και όχι καθισμένοι μπροστά από την οθόνη ενός υπολογιστή...\nΥΠΟΥΡΓΕΙΟ ΠΑΙΔΕΙΑΣ: Προωθεί το «Τεχνολογικό Λύκειο» της εκμετάλλευσης\nΤο σχέδιο για τα «Τεχνολογικά Λύκεια», που παρουσιάστηκε στα τέλη Μάη, έβαλε σε «διαβούλευση» στο διαδίκτυο, χτες, το υπουργείο Παιδείας. Υπενθυμίζουμε πως στην πρόταση του υπουργείου, που παρουσιάζεται ως «ευκαιρία» για τα παιδιά των λαϊκών στρωμάτων, καταργούνται τα ΕΠΑΛ - ΕΠΑΣ και αντικαθιστώνται απ' τον «ενιαίο τύπο Τεχνολογικού Σχολείου» με διάρκεια «3+1» χρόνια. Υποχρεωτικά θα είναι τα 3 πρώτα χρόνια, ενώ το επιπλέον έτος θα είναι προαιρετικό. Θεσμοθετείται η πρακτική άσκηση και η μαθητεία, ενώ οι εργοδότες θα έχουν παρέμβαση ακόμα και στις ειδικότητες των «Τεχνολογικών Λυκείων». Πρακτικά, με το σχέδιο αυτό η κυβέρνηση θέλει να «στείλει» περισσότερους μαθητές στα «Τεχνολογικά Λύκεια», τάζοντας κατοχύρωση της ειδικότητάς τους, η οποία όμως δε θα έχει κανένα αντίκρισμα.\nΤο γεγονός πως οι επιχειρήσεις θα παρεμβαίνουν στο «Τεχνολογικό Λύκειο» φαίνεται και απ' τις ερωτήσεις που μπαίνουν σε «διαβούλευση». Μία από τις ερωτήσεις είναι η εξής: «Πιστεύετε ότι οι επαγγελματικοί Τομείς και οι Ειδικότητες του Τεχνολογικού Λυκείου πρέπει να έχουν την απαιτούμενη συμβατότητα με τις κοινωνικές και αναπτυξιακές ανάγκες της χώρας;». Οι «αναπτυξιακές ανάγκες» της χώρας δεν είναι άλλες από τις «ανάγκες» των επιχειρήσεων, οι οποίες αλλάζουν διαρκώς για να διατηρήσουν την κερδοφορία τους. Αυτό πρακτικά σημαίνει πως ο απόφοιτος του «Τεχνολογικού Λυκείου» δε θα έχει τίποτα άλλο από μια πιστοποίηση ειδικότητας για ελάχιστο χρονικό διάστημα.\nΟι επόμενες ερωτήσεις επιβεβαιώνουν, ακριβώς, πως η κυβέρνηση θέλει να βάλει τις επιχειρήσεις μέσα στα «Τεχνολογικά Λύκεια». Ενα χαρακτηριστικό παράδειγμα: «Από ποιους θα ασκείται η εποπτεία εφαρμογής της μαθητείας; Ποια κίνητρα μπορούν να δοθούν στους εργοδότες για να προσφέρουν θέσεις μαθητείας;».\nΕπίπεδα στο «Τεχνολογικό Λύκειο»;\nΕπίσης, χτες, σε ιστοσελίδες εκπαιδευτικού περιεχομένου κυκλοφόρησε μια γνωμοδότηση του Συμβουλίου Πρωτοβάθμιας και Δευτεροβάθμιας Εκπαίδευσης (ΣΠΔΕ) για το «Τεχνολογικό Λύκειο». Στο κείμενο, που συμφωνεί με την ουσία του κυβερνητικού σχεδίου, προτείνονται - υποτίθεται για να μην υπάρχει διαχωρισμός μεταξύ του Γενικού και Τεχνολογικού - διάφορα μέτρα, όπως περισσότερα θεωρητικά μαθήματα στο «Τεχνολογικό Λύκειο», επιμόρφωση εκπαιδευτικών κ.ά. Σε αυτή τη λογική της ...ισοτιμίας «πέφτει» και η πρόταση «να μελετηθεί το ενδεχόμενο κάποια μαθήματα στο Τεχνολογικό Λύκειο να προσφέρονται, για κάποια παιδιά, σε επίπεδο κατ' επιλογήν ("κανονικό" ή "χαμηλότερο του κανονικού")». Πρόκειται, δηλαδή, για πρόταση κατάταξης των μαθητών σε επίπεδα μέσα στο Λύκειο.\nΥΠΟΥΡΓΕΙΟ ΠΕΡΙΒΑΛΛΟΝΤΟΣ - ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ: Νέες ρυθμίσεις προς όφελος του μεγάλου κεφαλαίου\nΤη συζήτηση για ένα νέο μπαράζ αποχαρακτηρισμού και εμπορευματοποίησης των δασών ανοίγει η κυβέρνηση\nΟ νέος υπουργός Περιβάλλοντος Γ. Παπακωνσταντίνου κατά την ομιλία του προχτές στη Βουλή και επικαλούμενος την «πράσινη ανάπτυξη» εξήγγειλε μια σειρά από νέα μέτρα και νομοθετικές ρυθμίσεις της κυβέρνησης ευνοϊκών για το μεγάλο κεφάλαιο.\nΕιδικότερα ο υπουργός προανήγγειλε:\nΝέους ευρείς αποχαρακτηρισμούς και εμπορευματοποίηση των δασών και δασικών εκτάσεων της χώρας, μιλώντας για «αναθεώρηση της δασικής νομοθεσίας, ώστε να γίνει η σύνδεσή της με τη γενικότερη περιβαλλοντική νομοθεσία». Πρόσθεσε, μάλιστα, χαρακτηριστικά ότι θα «ανοίξουμε μια συζήτηση όχι μόνο για το τι είναι δάσος, αλλά και τι θέλουμε να είναι δάσος»!\nΟτι θα προχωρήσει πιο εντατικά στην απελευθέρωση της αγοράς ενέργειας, σε όφελος του μεγάλου κεφαλαίου. Στο πλαίσιο αυτό ανέφερε ότι θα προχωρήσει η περαιτέρω ιδιωτικοποίηση της ΔΕΗ, αλλά και ο διαχωρισμός της ΔΕΠΑ από τον ΔΕΣΦΑ, με στόχο την πώληση της πρώτης και τη διάθεση ποσοστού σε ιδιώτες της δεύτερης. Επίσης, νέα επιτάχυνση διαδικασιών αδειοδότησης για αιολικά πάρκα και ειδικότερα για τα θαλάσσια πάρκα.\nΤη τακτοποίηση των αυθαιρέτων, μέσα από ένα παράλληλο φοροκυνηγητό των ιδιοκτητών τους, με στόχο την είσπραξη 4-5 δισ. ευρώ από τα πρόστιμα. Οπως είπε ο υπουργός, «δεν είναι δυνατόν να γκρεμίσεις 1 εκατομμύριο αυθαίρετα κτίσματα. Με εξαίρεση τα αυθαίρετα σε ρέματα, δάση, αιγιαλό και παραλίες οι ιδιοκτήτες αυθαιρέτων θα καταβάλλουν με τρόπο κοινωνικά δίκαιο τις οφειλόμενες εισφορές». Ως «όπλο» προφανώς για να πειστούν οι ιδιοκτήτες αυθαιρέτων να πληρώσουν τα πρόστιμα ανήγγειλε νομοθετική ρύθμιση με την οποία στο εξής «μεταβίβαση ακινήτου χωρίς πιστοποιητικό πολεοδομικής νομιμότητας θα απαγορεύεται αυστηρά».\nΤην τροποποίηση της νομοθεσίας ώστε να γίνεται η περιβαλλοντική αδειοδότηση σε βιομηχανικές, τουριστικές και άλλες εγκαταστάσεις με παράκαμψη ακόμη και αυτής της σημερινής ανεπαρκούς περιβαλλοντικής νομοθεσίας. Μεταξύ των άλλων οι νέες ρυθμίσεις θα προβλέπουν: Μείωση των έργων και δραστηριοτήτων για τα οποία θα απαιτείται περιβαλλοντική αδειοδότηση. Μείωση του χρόνου αδειοδότησης. Κατάργηση της προμελέτης περιβαλλοντικών επιπτώσεων για τη συντριπτική πλειοψηφία των έργων και δραστηριοτήτων. Κατάργηση συνυπογραφών άλλων υπουργών. Απαλλαγή από τη διαδικασία περιβαλλοντικών επιπτώσεων έργων και δραστηριοτήτων που έχουν μόνο τοπικές επιπτώσεις στο περιβάλλον, όπως μικρές ξενοδοχειακές μονάδες, βιοτεχνίες, ακόμη και βιομηχανίες μικρής όχλησης. Παράλληλα και πριν την ολοκλήρωση των τροποποιήσεων αυτών ο υπουργός δεσμεύτηκε ότι θα προχωρήσει στην επίσπευση «επενδυτικών σχεδίων που λιμνάζουν» και των οποίων η λειτουργία προσκρούει στην περιβαλλοντική νομοθεσία!\nΤην τροποποίηση της εξορυκτικής νομοθεσίας για την επιτάχυνση των διαδικασιών για την εκμετάλλευση από το μεγάλο κεφάλαιο κοιτασμάτων χρυσού, την εκμίσθωση του λιγνιτωρυχείου της Βεύης κ.ά.\nΤη συνέχιση των πρωτοβουλιών, με χρηματοδότηση και από το περιβόητο «πράσινο ταμείο», που θα διευκολύνουν διάφορους μεγάλους επιχειρηματίες να «αλώσουν» το κέντρο της Αθήνας και άλλες υποβαθμισμένες γειτονιές της πρωτεύουσας.\nΤην απελευθέρωση της πετρελαιοκίνησης στην Αθήνα και στη Θεσσαλονίκη, προκειμένου να εξυπηρετηθούν τα συμφέροντα των αυτοκινητοβιομηχανιών και των εισαγωγέων αυτοκινήτων.\nΕΘΝΙΚΟΣ ΟΡΓΑΝΙΣΜΟΣ ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ: Πρωταγωνιστής στην εμπορευματοποίηση...\nΧτες συνεδρίασε για πρώτη φορά το Διοικητικό Συμβούλιο του ΕΟΠΥΥ με την παρουσία της γενικής γραμματέα Κοινωνικών Ασφαλίσεων, Αθηνάς Δρέττα. Ο πρόεδρος του ΕΟΠΥΥ - και νυν διοικητής του ΟΑΕΕ -Γεράσιμος Βουδούρης παρουσίασε με γενικό τρόπο τους άξονες του επιχειρησιακού σχεδίου του Οργανισμού. Ανάμεσα σε αυτούς είναι και ο καθορισμός του ποσοστού επί των ασφαλιστικών εισφορών που θα αποδίδονται στον ΕΟΠΥΥ. Και επειδή, όπως αναφέρθηκε, οι εισφορές πρέπει να είναι ίδιες, απ' όλα τα Ταμεία το γενικό ποσοστό καθορίστηκε σε 7,65%, απ' το οποίο ένα μικρό μέρος θα μένει στα Ταμεία για παροχές σε χρήμα (δηλαδή, έξοδα κηδείας ασφαλισμένων και συνταξιούχων, ατυχήματα, λειτουργικά έξοδα κ.λπ.).\nΔιαπραγματεύονται την ομηρία\nΠερίπου σαν μια πραγματικότητα που πέφτει από τον ουρανό παρουσιάζουν οι δυνάμεις του κυβερνητικού και εργοδοτικού συνδικαλισμού την τεράστια ανεργία και την ραγδαία επέκταση των ελαστικών μορφών απασχόλησης, οι οποίες είναι το κυρίαρχο πρότυπο εργασίας, όπως και η κυβέρνηση παραδέχεται.\nΚαι πατούν σε αυτήν την πραγματικότητα για να δικαιολογήσουν το ρόλο της ΓΣΕΕ που έρχεται τάχα να παίξει το ρόλο του εγγυητή «της διαφάνειας και της αξιοκρατίας» στις προσλήψεις συμβασιούχων, κατά κύριο λόγο από δήμους. Οι μισθοί αυτών των συμβασιούχων είναι στα όρια της Εθνικής Γενικής Συλλογικής Σύμβασης, ανεξαρτήτως του αντικειμένου εργασίας, καλύπτονται από τα λεγόμενα επιχειρησιακά προγράμματα και τις ασφαλιστικές εισφορές τις πληρώνει ο ΟΑΕΔ (λεφτά δηλαδή που αρπάζονται από τις τσέπες του συνόλου των εργαζομένων). Αυτό το ρόλο χαρακτηρίζουν θετικό, ισχυριζόμενοι ότι τέτοια προγράμματα επιλύουν - τουλάχιστον ως ένα βαθμό - το πρόβλημα του άνεργου.\nΗ πρώτη παρατήρηση είναι ότι δεν επιλύουν την ανεργία, η οποία σήμερα είναι αναμφισβήτητα μεγάλη. Ομως επίσης είναι πραγματικότητα ότι για να φθάσουμε στις σημερινές εξελίξεις ο κυβερνητικός και εργοδοτικός συνδικαλισμός έχει βάλει το χεράκι του. Στήριξε εδώ και δεκαετίες το πέρασμα των αντεργατικών - αντιλαϊκών πολιτικών, στηρίζει τον ίδιο τον καπιταλισμό. Εβαλε και βάζει εμπόδια στους αγώνες που θέτουν σε κίνδυνο τα συμφέροντα των κεφαλαιοκρατών.\nΜε άλλα λόγια, ο κυβερνητικός και εργοδοτικός συνδικαλισμός συνέβαλε στη διαμόρφωση της σημερινής πραγματικότητας, στοιχείο της οποίας είναι και η μεγάλη ανεργία.\nΤο δεύτερο ζήτημα είναι ότι τα λόγια περί «διαφάνειας και αξιοκρατίας» είναι για τα μάτια του κόσμου. Αλλιώς ας μας απαντήσουν στο εξής: Για μερικές εκατοντάδες θέσεις εργασίας μαζεύονται χιλιάδες αιτήσεις πρόσληψης. Είναι μαθηματικά βέβαιο ότι οι άξιοι να προσληφθούν είναι πολλοί περισσότεροι από τις θέσεις που προσφέρονται. Ποιο είναι το κριτήριο που θα τους αποκλείσει όλους αυτούς, με «διαφάνεια και αξιοκρατία»; Το να επικαλείσαι αυτές τις έννοιες στον καπιταλισμό είναι εμπαιγμός.\nΟ πραγματικός στόχος της ΓΣΕΕ είναι άλλος. Να προσφέρει και πάλι στήριξη στη βαρβαρότητα. Με την εμπλοκή της να «νομιμοποιήσει» στη συνείδηση των εργαζομένων την πολιτική στήριξης στον καπιταλισμό, που δημιουργεί στρατιές ανέργων.\nΔΗΣΥ: Αναγορεύει τη συναίνεση σε κεντρική πολιτική\nΕκκληση για ανοιχτή συναίνεση και συνεργασία μεταξύ κυβέρνησης και ΝΔ, προκειμένου να ψηφιστούν και κυρίως να υλοποιηθούν τα άγρια μέτρα του μεσοπρόθεσμου, απηύθυνε εκ νέου χτες η Ντ. Μπακογιάννη, αφήνοντας σαφώς να εννοηθεί ότι το κόμμα της προσανατολίζεται τώρα υπέρ της υπερψήφισης του μεσοπρόθεσμου. «Οφείλουμε να κάνουμε έστω και σήμερα που μιλάω μια ύστατη προσπάθεια να συνεννοηθούμε», τόνισε κατά τη διάρκεια συνέντευξης Τύπου, επισημαίνοντας ότι «η συναίνεση είναι κεντρική πολιτική» και πως δεν πρέπει να επηρεάζεται από τοποθετήσεις όπως αυτή του Θ. Πάγκαλου, την οποία χαρακτήρισε«ατυχέστατη» και «παντελώς ανιστόρητη». Αν και το κόμμα της θα αποφασίσει το Σάββατο για την οριστική στάση που θα κρατήσει στο μεσοπρόθεσμο, ωστόσο η Ντ. Μπακογιάννη προϊδέασε ότι κινείται υπέρ του «ναι», παρόλο που μέχρι πρόσφατα δήλωνε ότι το μεσοπρόθεσμο«οδηγεί σε αδιέξοδο». Παράλληλα, επιδιώκει να ενσωματώσει στο μεσοπρόθεσμο ορισμένες από τις προτάσεις του προγράμματος που έχει επεξεργαστεί, με έμφαση στη δραστική μείωση του κράτους και της μείωσης της φορολογίας των επιχειρήσεων.\nΝΕΑ ΔΗΜΟΚΡΑΤΙΑ: Συστράτευση για να περάσουν τα νέα μέτρα\nΜε τη δικαιολογία ότι θα τους κληρονομήσει σαν επόμενη κυβέρνηση (!), ετοιμάζεται να ψηφίσει τους εφαρμοστικούς νόμους του μεσοπρόθεσμου\nΔεδομένη είναι η συστράτευση και συναίνεση της ηγεσίας της ΝΔ στην υλοποίηση των νέων βάρβαρων αντιλαϊκών μέτρων, παρά το υποκριτικό και ψηφοθηρικό «όχι επί της αρχής» στο μεσοπρόθεσμο. Συνεργάζεται ήδη με την κυβέρνηση για να ψηφιστούν τα καταστροφικά για το λαό μέτρα μέχρι το τέλος του μήνα, ενώ έχει διαμηνύσει ότι θα υπερψηφίσει και τους εφαρμοστικούς νόμους του μεσοπρόθεσμου, επειδή όπως είπε στη Βουλή ο Αντ. Σαμαράς «έτσι και αλλιώς εμείς θα τους κληρονομήσουμε»!\nΤον προσχηματικό και δημαγωγικό χαρακτήρα του «όχι επί της αρχής» στο μεσοπρόθεσμο επιβεβαίωσε ο Κυρ. Μητσοτάκης, που δε δίστασε χθες να δηλώσει ότι αν χρειαζόταν η δική του ψήφος για να περάσει το μεσοπρόθεσμο δεν θα δίσταζε να τη δώσει. «Αν ήταν η 151η η δική μου ψήφος θα ψήφιζα το μεσοπρόθεσμο πρόγραμμα, αλλά έχουμε κυβερνητική πλειοψηφία» δήλωσε («Σκάι») ο βουλευτής της ΝΔ, επιβεβαιώνοντας ότι το «όχι» στο μεσοπρόθεσμο είναι εκ του ασφαλούς, όπως άλλωστε είχε γίνει και με το μνημόνιο.\nΟ ίδιος ο Α. Σαμαράς επανέλαβε χθες στους «Φαϊνάνσιαλ Τάιμς» ότι η ΝΔ θα καταψηφίσει το μεσοπρόθεσμο, λέγοντας ότι «μου ζητάνε να τους στηρίξω για να δώσουν σε έναν ασθενή ένα φάρμακο, το οποίο τον σκοτώνει. Δεν θα το κάνω». Υπογράμμισε ωστόσο ότι συμφωνεί με το βασικό στόχο της κυβέρνησης να διορθώσει το ελλειμματικό του προϋπολογισμού μέσω της μείωσης των δημοσίων δαπανών, ώστε να αποφύγει την αναδιάρθρωση. «Για μένα, δεν υφίσταται ενδεχόμενο αναδιάρθρωσης», διευκρίνισε.\nΑπό χθες, ο πρόεδρος της ΝΔ βρίσκεται στις Βρυξέλλες, όπου σήμερα θα συμμετάσχει στη Σύνοδο Κορυφής του Ευρωπαϊκού Λαϊκού Κόμματος (ΕΛΚ), στην οποία αναμένεται να συζητηθεί και η στάση της ΝΔ στο νέο πακέτο μέτρων. Η απάντηση του προέδρου της ΝΔ στις προτροπές για πιο επιθετική συναίνεση, είναι ότι οι μεγάλες διαρθρωτικές μεταρρυθμίσεις και οι ιδιωτικοποιήσεις, όπως και τα μέτρα για το δημοσιονομικό έλλειμμα, είναι προτάσεις που πρώτη έχει καταθέσει και υποστηρίζει η ΝΔ, κατηγορώντας την κυβέρνηση ότι καθυστερεί να τις υλοποιήσει.\nΗ ΝΔ εμφανίζεται αντίθετη με την πρόταση του πρωθυπουργού για αλλαγές στο Σύνταγμα μέσω δημοψηφίσματος. συμφωνεί όμως με τις αντιδραστικές αλλαγές στο πολιτικό σύστημα. Μιλώντας στην επιτροπή του κόμματος για τη συνταγματική αναθεώρηση, ο Δ. Αβραμόπουλος επέκρινε την κυβέρνηση ότι «εξακολουθεί να επιδίδεται σε πειραματισμούς με το Σύνταγμα και τη λαϊκή κυριαρχία». Παράλληλα, χαρακτήρισε την αναθεώρηση του Συντάγματος ως «ευκαιρία της πραγματικής συναίνεσης», προαναγγέλλοντας ότι το επόμενο διάστημα η ΝΔ θα παρουσιάσει συγκεκριμένες προτάσεις.\nΟι θυσίες που πιάνουν τόπο\n«Δεν υπάρχει άλλη εναλλακτική λύση για τον ελληνικό λαό παρά οι θυσίες» (Γιούνκερ). «Αν υπήρχε μια ευκολότερη οδός εξόδου από την κρίση θα την είχαμε πάρει, αλλά δεν υπάρχει» (Μπαρόζο). Η τελευταία ομοβροντία δηλώσεων των Κοινοτικών αξιωματούχων δεν αποσκοπεί απλά να υπερασπιστεί τον (ευρω)μονόδρομο της στρατηγικής των μονοπωλίων, αλλά κυρίως θέλουν να συνηθίσει ο λαός στην ιδέα ότι οι θυσίες θα είναι και ατέλειωτες και αναπόφευκτες. Επιδιώκουν δηλαδή με αυτή την επίδειξη αδιαλλαξίας και πυγμής να πλήξουν τους αγώνες του λαού, στέλνοντας το μήνυμα ότι δεν πρόκειται να έχουν κανένα αποτέλεσμα. Σε άμεση συνεργασία και συντονισμό με την κυβέρνηση οι αξιωματούχοι της ΕΕ καλλιεργούν ένα κλίμα μοιρολατρίας και υποταγής, ταυτόχρονα βέβαια με τους διαρκείς εκβιασμούς και την τρομοκρατία της «επόμενης δόσης» και της επαπειλούμενης χρεοκοπίας. Παριστάνουν τάχα ότι δείχνουν κατανόηση στα δεινά που υφίσταται ο ελληνικός λαός - «με επηρεάζουν και με συγκινούν οι δυσκολίες που αντιμετωπίζουν οι άνθρωποι στην Ελλάδα», δήλωσε υποκριτικά ο Ζ. Κ. Γιούνκερ - σπεύδοντας ταυτόχρονα να ξεκόψουν κάθετα ότι δεν υπάρχει εναλλακτική. Πράγματι, στο καθεστώς των ευρωμονοπωλίων και στο πλαίσιο του καπιταλισμού δεν υπάρχει φιλολαϊκή διέξοδος, μόνο νέα δεινά και απόλυτη φτώχεια και εξαθλίωση είναι το εφιαλτικό μέλλον που ετοιμάζουν στο λαό. Η καπιταλιστική κρίση αναδεικνύει με έντονο τρόπο αυτή την αλήθεια και «βοηθάει» να συνειδητοποιηθεί από ευρύτερα λαϊκά στρώματα πως η μοναδική φιλολαϊκή διέξοδος είναι αυτή που περνάει από την αποδέσμευση από την ΕΕ και η λαϊκή εξουσία. Οι θυσίες του λαού σε αυτή την κατεύθυνση και αξίζουν και πιάνουν τόπο.\nΟ τρόπος που συνεργάστηκαν κυβέρνηση και ΝΔ για να περάσουν το βάρβαρο θεσμό της εργασιακής εφεδρείας, προκειμένου να κάνουν μαζικές απολύσεις στο Δημόσιο, προσφέρεται για να βγάλουν οι εργαζόμενοι και ο λαός συμπεράσματα για το πόσο επικίνδυνα για τα συμφέροντά τους είναι τα κόμματα και η εξουσία του κεφαλαίου. Την αρχή έκανε η ΝΔ που λάνσαρε την εργασιακή εφεδρεία ως δήθεν «εναλλακτική λύση» στις απολύσεις εργαζομένων στους φορείς του Δημοσίου που συγχωνεύονται ή καταργούνται. Η κυβέρνηση αντέδρασε με περισσή υποκρισία, υποστηρίζοντας ότι τάχα με την πρόταση αυτή η ηγεσία της ΝΔ «θέλει να χαϊδέψει αυτιά» και πως κινείται στη λογική «άσ' το για αργότερα». Λίγες μέρες αργότερα είχε ήδη συμπεριλάβει στο «μεσοπρόθεσμο» την εργασιακή εφεδρεία ως πανίσχυρο εργαλείο για τη μείωση του αριθμού των εργαζομένων στο Δημόσιο, πλειοδοτώντας ταυτόχρονα σε αγριότητα σε σχέση με την πρόταση της ΝΔ. Η γαλάζια πρόταση προέβλεπε ότι οι εργαζόμενοι που θα μπουν σε καθεστώς εργασιακής εφεδρείας θα παίρνουν για τρία χρόνια περίπου το 70% των αποδοχών τους πριν εξαναγκαστούν σε απόλυση, ενώ σύμφωνα με την πρόταση της κυβέρνησης οι εργαζόμενοι θα απολύονται μετά από ένα χρόνο παραμονής σε «εργασιακή εφεδρεία» όπου θα λαμβάνουν το 60% του βασικού μισθού... Δικαιολογημένα περηφανεύονταν προχτές το βράδυ στη Βουλή ο Α. Σαμαράς για τη συνεισφορά του κόμματός του: «Οταν την είπαμε (σ.σ. την εργασιακή εφεδρεία), δεν θέλατε καν να την ακούσετε και τελικά την αποδεχθήκατε. Και την αποδέχθηκε και η τρόικα, γιατί κατάλαβε ότι ήταν σωστότερη και καλύτερη λύση από τις μαζικές απολύσεις δημοσίων υπαλλήλων»...\n«Συναίνεση» και αντίπαλο δέος\nΤην επιθυμία τους ως πραγματικότητα εμφανίζουν κυβέρνηση, αστικά ΜΜΕ και τρόικα, παρουσιάζοντας την ψήφο εμπιστοσύνης στη Βουλή ως ψήφο εμπιστοσύνης του λαού στα βάρβαρα μέτρα του μεσοπρόθεσμου και την εκποίηση της δημόσιας περιουσίας. Αυτός είναι ο διακαής στόχος τους, για χάρη του οποίου όλα τα αστικά κόμματα έχουν συμπήξει ένα ενιαίο «μαύρο» μέτωπο, δίχως όμως να καταφέρουν να «παρασύρουν» και να εγκλωβίσουν τα λαϊκά στρώματα. Η επιθετική συναίνεση και ανοικτή συνεργασία του ΠΑΣΟΚ, της ΝΔ, του ΛΑ.Ο.Σ., του ΔΗΣΥ, υπέρ του «μονόδρομου» που εξυπηρετεί τα συμφέροντα της πλουτοκρατίας το μόνο που καταφέρνει είναι να μεγαλώνει το χάσμα ανάμεσα στα κόμματα του κεφαλαίου και τα λαϊκά συμφέροντα. Ο,τι και αν κάνουν δεν πρόκειται να διασφαλίσουν τη λαϊκή συναίνεση και ανοχή, ακριβώς γιατί ο λαός δεν πρόκειται να δεχθεί να θυσιαστεί στο βωμό της κερδοφορίας και της ανταγωνιστικότητας των μονοπωλίων. Και αυτό το έχει δείξει με τους πολύχρονους, ακούραστους και ασταμάτητους ταξικούς αγώνες, που θα κλιμακωθούν το επόμενο διάστημα, κόντρα στις περί του αντιθέτου «διαβεβαιώσεις» των κυβερνώντων. Τα νέα μέτρα που εξαθλιώνουν το λαό θα αποκρουστούν στο βαθμό που η λαϊκή αγανάκτηση μετατρέπεται σε οργάνωση και αντεπίθεση σε σύμπλευση με το ΚΚΕ για την ανατροπή της πολιτικής και της εξουσίας που υπηρετεί τα συμφέροντα των μονοπωλίων, για λαϊκή εξουσία με αποδέσμευση από την ΕΕ. Στο βαθμό δηλαδή που ο οργανωμένος λαός και το ταξικό κίνημα αναδεικνύονται σε αντίπαλο δέος απέναντι σε κυβέρνηση - τρόικα - μονοπώλια.\nΟι στόχοι του κεφαλαίου δεν είναι του λαού...\nΠΡΕΠΕΙ «ΝΑ ΑΛΛΑΞΟΥΜΕπαραγωγικό μοντέλο», μας λένε. Να απελευθερωθούν οι «δημιουργικές δυνάμεις της κοινωνίας». Δεν μπορεί να έχουμε μια χώρα που όλοι θέλουν να γίνουν δημόσιοι υπάλληλοι...\nΤα κονδύλια του ΕΣΠΑ και των ευρωπαϊκών προγραμμάτων είναι εδώ! Ας αδράξουν τις ευκαιρίες (και όχι δικαιώματα, φυσικά) που τους δίνει η ΕΕ οι νέοι άνεργοι, οι ξεκληρισμένοι αγρότες, οι απολυμένοι άνω των 50, οι γυναίκες.\nΑς σταματήσουν, επιτέλους, να απαιτούν εγωιστικά τη σιγουριά των εργασιακών δικαιωμάτων, του 8ωρου, των αποζημιώσεων, των επιδομάτων ανεργίας, της δωρεάν Υγείας και Παιδείας, τις συντάξεις.\nΔεν μπορούν πλέον στην εποχή μας που «τρέχει» να τα περιμένουν όλα από το κράτος. Ας κινηθούν, ας δημιουργήσουν, ας ρισκάρουν, επιτέλους, λίγο!\nΠΟΙΟΙ, ΟΜΩΣ, ΤΑ ΛΕΝΕ όλα αυτά; Ποιοι έχουν το απύθμενο θράσος να μιλάνε; Αξίζει να το αναλογιστεί κανείς αυτό.\nΤα φερέφωνα των επιχειρηματιών, που όταν θέλησαν να επενδύσουν στις βαλκανικές χώρες έθεσαν ως προϋπόθεση και πήραν από το κράτος πλήρη ασφάλιση της επένδυσής τους. Δεν υπήρχε καμιά περίπτωση, δηλαδή, να χάσουν τα λεφτά τους.\nΟι υπάλληλοι των εφοπλιστών που πληρώνονται - πάλι από το κράτος - όλα τους τα έξοδα και κάτι παραπάνω, προκειμένου να πραγματοποιήσουν ένα ακτοπλοϊκό δρομολόγιο. Που δε φορολογούνται, που επιδοτούνται ακόμη και επειδή ...αναπνέουν.\nΟι υπερασπιστές των τραπεζών (και της Ελλάδας και της Ευρώπης) που θεωρούν αδιανόητο να μην πάρουν τις αποδόσεις που προϋπολόγισαν όταν αγόρασαν ελληνικά (ή ιρλανδικά, ή πορτογαλικά, ή ιταλικά) ομόλογα.\nΓι' αυτό και έχουν προσαρμόσει την πολιτική ολόκληρης της ΕΕ (μέσω, φυσικά, του πολιτικού της προσωπικού) σε αυτόν το στόχο. Γι αυτό και μεταθέτουν χωρίς προσχήματα στους λαούς τη χασούρα που αυτοί έπρεπε να έχουν.\nΕΝ ΟΛΙΓΟΙΣ αυτοί που δε ρισκάρουν τίποτε, που διασφαλίζουν τα υπερκέρδη τους με κάθε τρόπο (ακόμη και με πολέμους), που έχουν όλους τους μηχανισμούς κάθε επιπέδου στα μέτρα τους, ζητούν από εμάς να μπούμε στην αγορά και να το παλέψουμε το πράγμα.\nΣτο τέλος, όντως, θα ...μπούμε στην αγορά. Μόνο που θα μπούμε για να την καταλάβουμε και στη θέση της να φτιάξουμε μια άλλη κοινωνία. Αυτό το ρίσκο θα το πάρουμε.\nΕλεος πια με το παραμύθι ότι τάχα «οι ξένοι δανειστές θέλουν να μας σώσουν» και άρα «εμείς πρέπει να αποφασίσουμε αν θέλουμε να σωθούμε», το οποίο αναπαράγεται διαρκώς από τα εγχώρια και ξένα αστικά ΜΜΕ, αλλά και την κυβέρνηση, με πρώτο και καλύτερο τον πρωθυπουργό. Είναι ολοφάνερο ότι όλοι αυτοί για το μόνο που ενδιαφέρονται είναι η σωτηρία των εγχώριων ξένων τραπεζών και μονοπωλίων, μέσω της απόλυτης χρεοκοπίας και βαθιάς εξαθλίωσης του λαού. Δεν θέλουν λοιπόν μια «ανεξέλεγκτη χρεοκοπία», γιατί το κόστος που θα επωμιστούν οι δανειστές θα είναι ανυπολόγιστο, ενώ απρόβλεπτες θα είναι οι επιπτώσεις στο ευρωοικοδόμημα των μονοπωλίων και τη σχέση με το ευρώ και τα άλλα κέντρα του ιμπεριαλισμού. Ιδιαίτερα βαρύ θα είναι το πλήγμα στο χρηματοπιστωτικό σύστημα της ΕΕ καθώς στα χέρια των ευρωπαϊκών τραπεζών και άλλων θεσμικών επενδυτών βρίσκονται περίπου 200 δισ. ευρώ του ελληνικού χρέους. Επίσης θα υπονομευτεί σημαντικά ο ρόλος της Ευρωπαϊκής Κεντρικής Τράπεζας που έχει επωμιστεί συνολικά περίπου 150 δισ. ευρώ εξαιτίας του ελληνικού προβλήματος (60 δισ. για αγορά ομολόγων και άλλα 90 δισ. για ενέχυρα). Στην άλλη όχθη του Ατλαντικού, οι αμερικανικές τράπεζες θα αναγκαστούν να πληρώσουν κοντά στα 140 δισ. ευρώ ασφάλιστρα κινδύνου (γνωστά ως CDS) στους «επενδυτές» που έχουν ποντάρει στην ανεξέλεγκτη χρεοκοπία... Επιπλέον, μια τέτοια χρεοκοπία είναι πιθανό να προκαλέσει «ντόμινο» και σε άλλα κράτη - μέλη της ευρωζώνης, όπως παραδέχθηκε τις προάλλες ο Βέλγος υπουργός Οικονομικών. Το κρίσιμο λοιπόν δίλημμα είναι αυτό που από την πρώτη στιγμή έθεσε το ΚΚΕ: Ποιος θα πληρώσει την κρίση; Ο λαός ή η πλουτοκρατία;\nΟ παράγοντας... «πλατεία»\n«Τις εξελίξεις πλέον τις επηρεάζει αποφασιστικά ο παράγων πλατείες. Ηδη έχει πετύχει σημαντικές νίκες. Και μόνο το γεγονός ότι η 5η δόση είχε σιγουρέψει περισσότερο από ποτέ, τις ώρες που η Ελλάδα δεν είχε πρωθυπουργό αλλά είχε γεμάτες τις πλατείες, δείχνει πως ο λαϊκός παράγοντας έκανε αυτό που δεν έκανε η κυβέρνηση τόσο καιρό»!!! Αν πιστέψουμε όσα δηλώνει ο Δ. Παπαδημούλης (ρ/σ «Κόκκινο»), τότε ο παράγοντας «πλατεία» έβαλε τα χεράκια του και έβγαλε τα ματάκια του. Νίκησε - λέει - γιατί άσκησε πίεση για την εκταμίευση της πέμπτης δόσης, για την καταβολή της οποίας κυβέρνηση - ευρωένωση και ΔΝΤ θέλουν την κεφαλή του λαού επί πίνακι! Αν έτσι εννοεί ο οπορτουνισμός τις «νίκες» του λαϊκού παράγοντα, έχουμε εξαιρετικά μεγάλη περιέργεια για το πώς εννοεί τις ήττες. Πέρα από τις αστειότητες όμως, χρειάζεται μεγάλο θράσος και ο οπορτουνισμός το διαθέτει για να μιλάει για σημαντικές νίκες την ώρα που κατεδαφίζονται και τα τελευταία υπολείμματα εργατικών και λαϊκών κατακτήσεων, την ώρα που ο λαός δίνει καθημερινή μάχη για την ίδια του την επιβίωση.\nΤα παραπάνω προσφέρονται στο λαό για συμπεράσματα σχετικά με το ρόλο του οπορτουνισμού αλλά και για σοβαρό προβληματισμό για τους λόγους που δυνάμεις όπως ο ΣΥΝ/ΣΥΡΙΖΑ και πολλές άλλες ακόμα «κανακεύουν» την «πλατεία», για το ρόλο που θέλουν αυτή να παίξει, υποστηρικτικό βάρβαρων μέτρων σε βάρος του λαού, που με μεγάλη ευκολία κάποιοι θα βαφτίσουν «νίκη», σαν την... 5η δόση!\nΚΥΒΕΡΝΗΣΗ - ΠΛΟΥΤΟΚΡΑΤΙΑ - ΕΕ: Αντιλαϊκά επιτελεία σε Αθήνα και Βρυξέλλες\nΜέχρι 30 Ιούνη η ολοκλήρωση της ψήφισης του «Μεσοπρόθεσμου» από τη Βουλή. Αντιδραστική ατζέντα στη Σύνοδο Κορυφής που ξεκινάει σήμερα\nΣτις αρχές της ερχόμενης βδομάδας, τη Δευτέρα 27 και την Τρίτη 28 Ιούνη, το «Μεσοπρόθεσμο Πρόγραμμα» θα συζητηθεί και θα ψηφιστεί στην Ολομέλεια της Βουλής, ενώ την Τρίτη θα ξεκινήσει στη Διαρκή Επιτροπή και η συζήτηση για τον εφαρμοστικό νόμο, ο οποίος αναμένεται να ψηφιστεί έως τις 30 Ιούνη. Χτες συνεδρίασαν η κυβερνητική επιτροπή και το υπουργικό συμβούλιο υπό τον πρωθυπουργό, όπου εγκρίθηκαν οι γενικές κατευθύνσεις του εφαρμοστικού νόμου. Αύριο, Παρασκευή, κατατίθενται με τη μορφή πακέτου στη Βουλή το «Μεσοπρόθεσμο» και ο εφαρμοστικός νόμος.\nΣύμφωνα με πληροφορίες, εκτός από τα μέτρα που έχουν «κλειδώσει», η κυβέρνηση αφήνει ανοιχτό το ύψος της μείωσης του αφορολόγητου ορίου καθώς και των συντελεστών για το νέο χαράτσι που θα επιβληθεί στα λαϊκά εισοδήματα. Εξετάζεται, επίσης, η επιβολή νέου φόρου στα καύσιμα και στα ακίνητα. Τόσο ο Γ. Παπανδρέου όσο και οι υπόλοιποι υπουργοί εξουσιοδότησαν τον υπουργό Οικονομικών, Ε. Βενιζέλο, «να κάνει τους αναγκαίους χειρισμούς», ώστε να προχωρήσει άμεσα στην οριστικοποίηση των μέτρων του «Μεσοπρόθεσμου» και του εφαρμοστικού νόμου.\nΣήμερα, Πέμπτη, καταφθάνουν και πάλι στην Αθήνα τα υψηλόβαθμα επιτελεία των ιμπεριαλιστικών οργανισμών (ΕΕ - ΔΝΤ - Ευρωπαϊκής Κεντρικής Τράπεζας) προκειμένου μαζί με τον υπουργό Οικονομικών να διευθετήσουν από κοινού τις τελευταίες λεπτομέρειες. Η λεηλασία του λαού από τα «δημοσιονομικά μέτρα», τους πρόσθετους φόρους και την κατακρεούργηση απόλυτα αναγκαίων κοινωνικών δαπανών έχει ως πήχη τα 28,2 δισ. ευρώ, ενώ από πάνω τα «κοράκια» έχουν να περιμένουν ακόμη 50 δισ. ευρώ από τις ιδιωτικοποιήσεις - μαμούθ.\nΣήμερα το απόγευμα θα έχουν οριστικοποιηθεί και οι «πίνακες του Μεσοπρόθεσμου», όπως ονομάζουν τον επιμερισμό των αντιλαϊκών μέτρων, ο εφαρμοστικός νόμος και το επικαιροποιημένο μνημόνιο. Αύριο, Παρασκευή, πραγματοποιείται η συνεδρίαση της Διαρκούς Επιτροπής Οικονομικών Υποθέσεων της Βουλής για τη «δεύτερη ανάγνωση»του «Μεσοπρόθεσμου», ενώ θα δοθεί το κείμενο του εφαρμοστικού νόμου στα κόμματα του Κοινοβουλίου.\nΜιλώντας χτες στο υπουργικό συμβούλιο, ο Γ. Παπανδρέου επιχείρησε προκλητικά να εμφανίσει την προχτεσινή ψήφο εμπιστοσύνης σαν«επιβεβαίωση της εντολής για τη συνέχιση της δύσκολης, εθνικής προσπάθειας». Επιδίωξε ακόμα να παρουσιάσει τους αντιδραστικούς κυβερνητικούς σχεδιασμούς σαν «συνεχή και σκληρή διαπραγμάτευση με τους εταίρους μας».\nΣτο ίδιο πνεύμα, ο Ε. Βενιζέλος ενημέρωσε τους υπουργούς της κυβέρνησης ότι γίνονται «σκληρές διαπραγματεύσεις» με την τρόικα, ώστε να οριστικοποιηθούν οι πίνακες του «Μεσοπρόθεσμου», ο εφαρμοστικός νόμος και το επικαιροποιημένο μνημόνιο, ενόψει και της καταβολής της 5ης δόσης του δανείου των 110 δισ. ευρώ, αλλά και της κατασκευασμένης κινδυνολογίας για το ενδεχόμενο να πτωχεύσει η χώρα. Στόχος της κυβέρνησης είναι από τη μια να προκαταλάβει πιθανές αντιδράσεις βουλευτών του ΠΑΣΟΚ στις ψηφοφορίες των αντιδραστικών μέτρων και από την άλλη να χειραγωγήσει τη λαϊκή δυσαρέσκεια για την πολιτική της.\nΣτη σημερινή συνεδρίαση του Κοινοβουλευτικού Τομέα Εργασίας (ΚΤΕ) Οικονομικών του ΠΑΣΟΚ, σύμφωνα με κυβερνητικές πηγές, ο Ε. Βενιζέλος θα ενημερώσει για τα μέτρα, ενώ θα παρουσιάσει και«ορισμένες εναλλακτικές προτάσεις», ισοδύναμου αντιλαϊκού αποτελέσματος. Βουλευτές του ΠΑΣΟΚ υποστήριζαν ότι οι «προτάσεις που θα καταθέσει ο Βενιζέλος μπορεί να γίνουν αιτία νέας αναταραχής στο εσωτερικό του κόμματος». Χτες ο βουλευτής του ΠΑΣΟΚ Αλ. Αθανασιάδης επανέλαβε ότι δε θα ψηφίσει το «Μεσοπρόθεσμο Πρόγραμμα» εξαιτίας της «πώλησης της ΔΕΗ», αλλά στο Μέγαρο Μαξίμου δηλώνουν ότι δεν «ανησυχούν για τη στάση των βουλευτών του ΠΑΣΟΚ», σημειώνοντας ότι «θα δείξουν υπευθυνότητα».\nΑπό σήμερα η Σύνοδος Κορυφής\nΕνόψει της παρουσίασης των αντιλαϊκών μέτρων της κυβέρνησης στη Σύνοδο Κορυφής της ΕΕ, που ξεκινάει σήμερα, αλλά και του παζαριού για την παροχή νέου ληστρικού δανείου από την ΕΕ και το ΔΝΤ, στη συνεδρίαση της κυβερνητικής επιτροπής συζητήθηκε και η στάση της ελληνικής αντιπροσωπείας σήμερα και αύριο στις Βρυξέλλες. Σύμφωνα με τις κυβερνητικές εκτιμήσεις, τα θέματα συζήτησης που θα τεθούν στη Σύνοδο Κορυφής είναι:\n«Η κρίση συνολικά στην Ευρωζώνη». Στο πλαίσιο αυτό, θα συζητηθούν οι έξι νομοθετικές προτάσεις της Κομισιόν για την οικονομική διακυβέρνηση, που αποσκοπούν στην ένταση της επιτήρησης της οικονομικής πολιτικής των κρατών και στην αυστηροποίηση του Συμφώνου Σταθερότητας, με την επιβολή αυστηρών κυρώσεων στα κράτη - παραβάτες, ιδιαίτερα εντός της Ευρωζώνης.\nΤα «ελληνικά αιτήματα» με βάση το κείμενο των συμπερασμάτων του πρόσφατου Γιούρογκρουπ αλλά και το θέμα της εθελοντικής συμμετοχής του ιδιωτικού τομέα στο νέο δάνειο προς την Ελλάδα. Η Σύνοδος θα καλέσει την ελληνική κυβέρνηση να προχωρήσει τις επόμενες μέρες στην ψήφιση του «Μεσοπρόθεσμου Προγράμματος» και του εφαρμοστικού νόμου που έχει συμφωνηθεί με την τρόικα. Ταυτόχρονα, η ΕΕ θα δώσει τις απαραίτητες εγγυήσεις προς το ΔΝΤ, ώστε το ταμείο να καταβάλει το δικό του μερίδιο στις δόσεις του δανείου προς την Ελλάδα και, παράλληλα, αναμένεται να υπάρξει μια εξέλιξη στο θέμα της συμμετοχής του ιδιωτικού τομέα στο νέο δάνειο προς την Ελλάδα.\nΟι διαδικασίες που πρέπει να ρυθμιστούν για το νέο δάνειο, που μπορεί να φτάσει ακόμα και τα 120 δισ. ευρώ.\nΗ Γερμανίδα καγκελάριος, Αγκελα Μέρκελ, διευκρινίζει ότι στη Σύνοδο Κορυφής δε θα ληφθούν οριστικές αποφάσεις για την Ελλάδα, αλλά ο στόχος είναι «να υιοθετηθούν τα κύρια σημεία του προγράμματος για την Ελλάδα στις 3 Ιούλη», στην έκτακτη σύνοδο του Γιούρογκρουπ. Στις ίδιες εκτιμήσεις προχωρούσαν χτες και κυβερνητικά στελέχη, που σημείωναν ότι «θα ανοίξει η συζήτηση για τη διευθέτηση του ελληνικού θέματος», και υπάρχει πιθανότητα «να συμπεριληφθεί η Ελλάδα στο κείμενο των συμπερασμάτων».\nΩστόσο, σημείωναν ότι «οι συζητήσεις για την τελική διευθέτηση του χρέους θα συνεχιστούν».Οπως σημείωναν κυβερνητικοί παράγοντες, στόχος είναι να προχωρήσουν στη Βουλή η συζήτηση και η ψήφιση του «Μεσοπρόθεσμου» και του πρώτου εφαρμοστικού νόμου, προκειμένου να «υπάρξει έγκριση για την εκταμίευση της πέμπτης δόσης από το Γιούρογκρουπ στις 3 Ιουλίου και το ΔΝΤ στις 8 Ιουλίου».\nΧτες, ο Γ. Παπανδρέου είχε τηλεφωνική επικοινωνία με την Α. Μέρκελ, με την οποία - αφού αρχικά του «έδωσε συγχαρητήρια για τη χθεσινή ψήφο εμπιστοσύνης» - συζήτησαν τόσο για το νέο δάνειο όσο και για την ψήφιση των αντιλαϊκών νομοσχεδίων. Ο Γ. Παπανδρέου είχε επίσης τηλεφωνικές επικοινωνίες με τον Πρόεδρο της Γαλλίας, Ν. Σαρκοζί, τον πρωθυπουργό της Φινλανδίας, Γίρκι Κατάινεν, την πρωθυπουργό της Σλοβακίας και τον πρόεδρο της Ευρωπαϊκής Επιτροπής, Μ. Μπαρόζο.\nΣύμφωνα με την καθιερωμένη επιστολή του προέδρου της ΕΕ, Χέρμαν Βαν Ρομπάι, η Σύνοδος Κορυφής θα προχωρήσει τις διαδικασίες για την υιοθέτηση του «συνολικού πακέτου» για την οικονομική διακυβέρνηση, όπως είχε καθοριστεί στη Σύνοδο του Μάρτη και θα συζητήσει τις «προτάσεις της Κομισιόν και τις δεσμεύσεις στο πλαίσιο του Συμφώνου για το ευρώ».\nΣε φάση υλοποίησης το «Σύμφωνο για το ευρώ»\nΣτη Σύνοδο Κορυφής θα οριστικοποιηθούν επίσης οι τροποποιήσεις στο Ευρωπαϊκό Ταμείο Χρηματοπιστωτικής Σταθερότητας και θα καθοριστούν οι βασικές αρχές λειτουργίας του Ευρωπαϊκού Μηχανισμού Σταθερότητας. Θα επικυρωθεί επίσης η συμφωνία για το διορισμό του Μάριο Ντράγκι στη θέση του προέδρου της ΕΚΤ και αναμένεται να γίνουν ιδιαίτερες συζητήσεις για το θέμα της μετανάστευσης και της κοινής ευρωπαϊκής πολιτικής ασύλου, καθώς και σχετικά με την κατάσταση στη Λιβύη, στη Συρία και συνολικά στην περιοχή της «νοτιοανατολικής γειτονιάς» της ΕΕ.\nΣτην επικύρωση άνω των 100 διαφορετικών μέτρων - μεταρρυθμίσεων που «θα ενισχύουν την ανάπτυξη και την ανταγωνιστικότητα» της Ευρωζώνης, δηλαδή των ευρωπαϊκών μονοπωλίων, θα προχωρήσουν οι κυβερνήσεις των κρατών - μελών στη διάρκεια της Συνόδου Κορυφής. Τα μέτρα που ήδη έχουν προτείνει οι κυβέρνησης των κρατών - μελών της Ευρωζώνης εντάσσονται στο πλαίσιο του «Συμφώνου για το ευρώ», που αποτελεί το νέο όχημα των πολιτικών εκπροσώπων της πλουτοκρατίας για να τσακίσουν τα εργασιακά δικαιώματα και να μειώσουν παραπέρα τους μισθούς των εργαζομένων.\nΜάλιστα, όπως σημειώνεται στο προσχέδιο των συμπερασμάτων της Συνόδου, «τα κράτη - μέλη πρέπει να προσπαθήσουν να κάνουν τις μελλοντικές δεσμεύσεις τους όσο πιο συγκεκριμένες και μετρήσιμες γίνεται διευκολύνοντας παράλληλα τη σύγκριση με τα άλλα κράτη - μέλη, καθώς και με τους στρατηγικούς εταίρους της Ευρώπης».\nΕΕ - ΕΥΡΩΖΩΝΗ: Σερβίρουν για μονόδρομο το χαντάκωμα του λαού\nΩμοί εκβιασμοί και προβοκάτσιες από το πολιτικό προσωπικό του κεφαλαίου, για να εμπεδωθεί η συναίνεση στα φιλομονοπωλιακά μέτρα\nΤρομοκρατούν το λαό για να υποταχθεί στη βαρβαρότητα. Ανυπακοή και λαϊκή αντεπίθεση για την ανατροπή τους\nΕντείνουν τους εκβιασμούς προς τον ελληνικό λαό να σκύψει το κεφάλι και να υποταχθεί στα σκληρά αντιλαϊκά μέτρα που προωθούνται βάσει του «Μεσοπρόθεσμου Προγράμματος» οι εκπρόσωποι κυβέρνησης - ΕΕ - πλουτοκρατίας.\nΟ Ευρωενωσιακός επίτροπος Ολι Ρενυπερασπίζεται σαν«μονόδρομο» το αντιλαϊκό πρόγραμμα από τη σκοπιά των συμφερόντων της πλουτοκρατίας και τονίζει ότι «η Ελλάδα πρέπει να συνεχίσει τη φιλόδοξη και αυστηρή πολιτική δημοσιονομικής προσαρμογής, η οποία, σε συνδυασμό με την επιτάχυνση του διεξοδικού προγράμματος διαρθρωτικών μεταρρυθμίσεων και ένα σαφές σχέδιο ιδιωτικοποιήσεων, θα χρειαστεί να εφαρμοστεί επί σειρά ετών».Σύμφωνα με την εκπρόσωπο Τύπου της Κομισιόν, η εφαρμογή του «Μεσοπρόθεσμου Προγράμματος» είναι μονόδρομος, καθώς «δεν υπάρχει καμία εναλλακτική. Διαθέτουμε σχέδιο και πλέον είναι ώρα να δράσουμε. Είναι ώρα να το εφαρμόσουμε. Δεν υπάρχει εναλλακτική. Δεν υπάρχει σχέδιο Β».\nΣε κάθε περίπτωση, οι εκπρόσωποι των μονοπωλίων εκφράζουν την ικανοποίησή τους για την ψήφο εμπιστοσύνης που έλαβε η κυβέρνηση, σημειώνοντας ότι αυτό αποτελεί το «πρώτο βήμα», πριν την υλοποίηση του «Μεσοπρόθεσμου». Ο πρόεδρος της Κομισιόν, Ζοζέ Μανουέλ Μπαρόζο, χαρακτηρίζει «θετική είδηση» την ψήφο εμπιστοσύνης, εκτιμώντας ότι «αφαιρεί το στοιχείο της αβεβαιότητας από μια ήδη πολύ δύσκολη κατάσταση» και διατυπώνει ξεκάθαρο εκβιασμό προς τον ελληνικό λαό, υπογραμμίζοντας ότι «είναι εξαιρετικά σημαντικό να συνειδητοποιήσει ο ελληνικός λαός την ανάγκη επίτευξης εθνικής συναίνεσης».\nΟ ίδιος, μιλώντας στο Ευρωκοινοβούλιο, επιχείρησε προβοκάτσια ολκής, χαρακτηρίζοντας «αξιοσημείωτο γεγονός» ότι «η άκρα Δεξιά και η άκρα Αριστερά συντάσσονται κατά του ευρώ», καλώντας με νόημα «τις δημοκρατικές δυνάμεις τόσο στην Ευρώπη όσο και στην Ελλάδα» να συμβάλουν εποικοδομητικά στο εγχείρημα της αρωγής στην ελληνική οικονομία, προϋπόθεση του οποίου είναι το τσάκισμα του λαού. «Σημαντική εξέλιξη» χαρακτήρισε την ψήφο εμπιστοσύνης και η καγκελάριος της Γερμανίας, Αγκελα Μέρκελ, σημειώνοντας ότι το επόμενο βήμα θα πρέπει να γίνει την επόμενη βδομάδα, με την ψήφιση του «Μεσοπρόθεσμου».\n«Ζυμώνουν» τη συμμετοχή ιδιωτών\n«Αγκάθι» των ενδοϊμπεριαλιστικών διαπραγματεύσεων για το νέο δάνειο προς την Ελλάδα παραμένει η συμμετοχή ιδιωτών πιστωτών στη ζημιά από την αναδιάρθρωση ή μετακύλιση του χρέους. Η Γερμανία, που απαιτούσε την υποχρεωτική συμμετοχή των ιδιωτών πιστωτών, έχει ήδη υποχωρήσει, καθώς, όπως παραδέχεται η Α. Μέρκελ, είναι λίγα τα κράτη που στηρίζουν αυτή τη θέση, ενώ η ΕΚΤ και η Γαλλία επιμένουν ότι η όποια συμμετοχή θα πρέπει να είναι εθελοντική.\nΣύμφωνα με το πρακτορείο «Ρόιτερς», σε ολόκληρη την Ευρωζώνη έχουν ήδη ξεκινήσει συνομιλίες μεταξύ κυβερνήσεων και ιδιωτών δανειστών σχετικά με την εθελοντική συμμετοχή τους στο δεύτερο δανειακό πακέτο για την Ελλάδα. Σύμφωνα με το δημοσίευμα, όλες οι τράπεζες και οι ασφαλιστικοί οργανισμοί που θα μπορούσαν να συμμετάσχουν σε ένα τέτοιο σχέδιο θα πάρουν μέρος στις συνομιλίες.\nΠαράλληλα, σύμφωνα με δημοσίευμα της γερμανικής «Handelsblatt», η Ευρωζώνη έχει ζητήσει από το Ινστιτούτο Διεθνούς Χρηματοοικονομικής (μια παγκόσμια ένωση με μέλη περισσότερα από 400 χρηματοπιστωτικά ιδρύματα και πρόεδρο τον διευθύνοντα σύμβουλο της Ντόιτς Μπανκ, Γιόζεφ Ακερμαν) να εξετάσει τις εναλλακτικές προτάσεις για τη φόρμουλα μετακύλισης του ελληνικού χρέους και να αναλάβει ρόλο στην προώθηση των συζητήσεων. Μάλιστα, σύμφωνα με το πρακτορείο «Dow Jones Newswires», το εν λόγω ινστιτούτο ήδη διεξάγει «ανεπίσημες»συζητήσεις με την ελληνική κυβέρνηση και με διεθνείς κρατικούς φορείς.\nΑντεγκλήσεις για το χρόνο της χρεοκοπίας\nΑναπόφευκτη θεωρεί τη στάση πληρωμών από την Ελλάδα ο οικονομολόγος Μ. Φελντστάιν, σε άρθρο του στους «Φαϊνάνσιαλ Τάιμς», σημειώνοντας ότι μια στάση πληρωμών στην Ελλάδα θα προκαλέσει χρεοστάσια στην Πορτογαλία, στην Ιρλανδία και πιθανόν στην Ισπανία και οι συνεπαγόμενες απώλειες θα καταστρέψουν μεγάλα μεγέθη κεφαλαίων σε τράπεζες και άλλους πιστωτές στη Γερμανία, στη Γαλλία και άλλες χώρες.\nΣύμφωνα με τον Μ. Φελντστάιν, σε μια τέτοια εξέλιξη θα στέρευαν οι διαθέσιμες πιστώσεις προς επιχειρήσεις σε όλη την Ευρώπη και θα επερχόταν κατάρρευση μεγάλων ευρωπαϊκών τραπεζών. Οπως τονίζει, αυτό το ντόμινο είναι ο λόγος που η ΕΚΤ είναι αποφασισμένη να αποτρέψει τη χρεοκοπία τώρα και η πρόκληση είναι να κερδίσουν χρόνο οι τράπεζες και οι άλλοι πιστωτές, ώστε να αντέξουν τις συνέπειες αν Ελλάδα, Πορτογαλία και Ιρλανδία κηρύξουν ταυτόχρονα στάση πληρωμών.\nΠαράλληλα, σε δημοσίευμα της «Γουόλ Στριτ Τζόρναλ» επισημαίνεται ότι η Ελλάδα έχει μεγάλο πρωτογενές έλλειμμα, συνεπώς ακόμη και αν επιβάλει «κούρεμα» 50% στα ομόλογα, θα συνεχίσει να χρειάζεται δανεισμό ή περικοπές δαπανών, ενώ το ελληνικό τραπεζικό σύστημα θα καταρρεύσει καθώς τα κεφάλαια θα εξανεμιστούν και οι χρηματοδοτήσεις θα στερέψουν, στο πλαίσιο των κανόνων της ΕΚΤ, αφού τα ελληνικά κρατικά ομόλογα δε θα γίνονται δεκτά ως εγγυήσεις. Η Ευρωζώνη πρέπει να αποφύγει τις όποιες χρεοκοπίες έως ότου η Ισπανία και η Ιταλία καταφέρουν να βγουν από την επικίνδυνη ζώνη, τονίζεται στο δημοσίευμα.\nΣύμφωνα, τέλος, με τον πρόεδρο του γερμανικού οικονομικού ινστιτούτου Ifo, Χανς-Βέρνερ Ζιν, «το να πετάξουμε νέα χρήματα μετά τα χρήματα που ήδη δώσαμε δεν είναι η σωστή προσέγγιση, χρειαζόμαστε ένα "κούρεμα"», και προτείνει να υποχρεωθούν οι ιδιώτες επενδυτές να δεχτούν «κούρεμα» ύψους 40%. Μάλιστα, διαβεβαιώνει ότι οι τράπεζες και άλλοι ιδιώτες επενδυτές «ήδη προστατεύονται», καθώς οι ευρωπαϊκές κυβερνήσεις και η ΕΚΤ έχουν αγοράσει κάποια από τα ελληνικά ομόλογα. Ωστόσο, εκτιμά ότι ένα τέτοιο «κούρεμα» θα οδηγούσε τις ελληνικές τράπεζες και την Κεντρική Τράπεζα σε πτώχευση και θα χρειαστεί στη συνέχεια η ανακεφαλαιοποίησή τους.\nΠΑΝΕΛΛΑΔΙΚΗ ΑΝΤΙΜΟΝΟΠΩΛΙΑΚΗ ΣΥΣΠΕΙΡΩΣΗ ΕΒΕ: Κλείνο...\nΥΠΟΥΡΓΕΙΟ ΠΑΙΔΕΙΑΣ: Προωθεί το «Τεχνολογικό Λύκειο...\nΥΠΟΥΡΓΕΙΟ ΠΕΡΙΒΑΛΛΟΝΤΟΣ - ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ...\nΕΘΝΙΚΟΣ ΟΡΓΑΝΙΣΜΟΣ ΠΑΡΟΧΗΣ ΥΠΗΡΕΣΙΩΝ ΥΓΕΙΑΣ: Πρωτα...\nΝΕΑ ΔΗΜΟΚΡΑΤΙΑ: Συστράτευση για να περάσουν τα νέα...\nΚΥΒΕΡΝΗΣΗ - ΠΛΟΥΤΟΚΡΑΤΙΑ - ΕΕ: Αντιλαϊκά επιτελεία...\nΕΕ - ΕΥΡΩΖΩΝΗ: Σερβίρουν για μονόδρομο το χαντάκωμ...


dytikosaxonas: ΤΡΙΠΟΛΗ : Χριστούγεννα για όλους\nΤΡΙΠΟΛΗ : Χριστούγεννα για όλους\nΣτο πλαίσιο της στήριξης των επιχειρήσεων και των συνανθρώπων μας, το Επιμελητήριο Αρκαδίας πραγματοποίησε σειρά δράσεων εν όψει των εορτών.\nΟ Πρόεδρος κ. Γιάννης Τρουπής και η Διοίκηση του Επιμελητηρίου Αρκαδίας τονίζουν ότι οι δράσεις του Επιμελητηρίου δε θα μπορούσαν να πραγματοποιηθούν χωρίς τις συνδρομές των μελών – επιχειρήσεων της Αρκαδίας.\nΚαμπάνια στήριξης των επιχειρήσεων της Αρκαδίας\nΕνίσχυση στο «Καλάθι του Πτωχού Αδελφού»\nΜε τρόφιμα ενίσχυσε το «Καλάθι του Πτωχού Αδελφού» το Επιμελητήριο Αρκαδίας ώστε να διατεθούν σε οικογένειες και άτομα που έχουν ανάγκη και που στηρίζει η Ιερά Μητρόπολη Μαντινείας και Κυνουρίας.\nΤο Επιμελητήριο Αρκαδίας απευθύνει κάλεσμα σε επαγγελματίες και πολίτες να συνεισφέρουν με μία μικρή αγορά, ικανή όμως να συμβάλλει ώστε να γεμίσει το καλάθι. Τηλέφωνο επικοινωνίας της Ιεράς Μητρόπολης Μαντινείας & Κυνουρίας: 2710 222 446.\nΧαμόγελα για όλα τα παιδιά\nΦέτος τα Χριστούγεννα, όπως κάθε χρόνο, το Επιμελητήριο Αρκαδίας προσέφερε δώρα στους μαθητές των Ειδικών Σχολείων Αρκαδίας γεμίζοντας χαμόγελα τα παιδιά.


Δίαιτα Dukan: Είναι ασφαλής στην απώλεια βάρους; - Ngidi απώλεια βάρους\nNgidi απώλεια βάρους. 10 συμβουλές για ανώδυνη απώλεια βάρους\nΓιατί πώς να διαλέξεις τι να βάλεις σήμερα όταν σου πάνε όλα και τα θέλεις όλα; Λογικό να χρονοτριβείς μπροστά στην ντουλάπα ngidi απώλεια βάρους το ιδανικό συνολάκι, όμως σκέψου πως αυτή η καθυστέρηση σε κάνει ασυνεπή στις υποχρεώσεις σου με όποιον κίνδυνο κρύβει κάτι τέτοιο.\nLevis αδυνάτισμα λεπτή γραφική\nΓνωρίζατε ότι ο αριθμός των γεύσεων σε ένα γεύμα επηρεάζει το πόσο τρώτε; Προσπαθείτε να χάσετε βάρος με εξαντλητικές δίαιτες χωρίς αποτέλεσμα; Η απώλεια βάρους είναι παράλληλά τόσο απλή αλλά και τόσο πολύπλοκη υπόθεση. Η δίαιτα Dukanή η δίαιτα των διάσημων του Hollywood που διαβάσατε στα ngidi απώλεια βάρους είχε αντίθετα αποτελέσματα από αυτά που περιμένατε; Το χάσιμο βάρους δεν βασίζεται μόνο σε μια διατροφή για αδυνάτισμα.\nΌσο για τα αθλητικά σου, μπορεί να «σώζονται» με ένα ζευγάρι πάτους, διαφορετικά μάλλον είναι ώρα για ngidi απώλεια βάρους. Έβαλε ψυχρούλα Το λίπος που υπάρχει στο σώμα μας, λειτουργεί ως φυσικό «μονωτικό» για το κρύο, οπότε όταν αυτό λιγοστεύει, είναι λογικό να ψάχνεις ζακετάκι ακόμα και καταμεσής του Αυγούστου.\nΣύμφωνα με τους γιατρούς, η έντονη αίσθηση κρύου ακόμα και μετά από ngidi απώλεια βάρους απώλεια βάρους, συνδέεται και με την αλλαγή στη λειτουργία του θυρεοειδούς αδένα. Δείξε μου τον φίλο ngidi απώλεια βάρους να σου πω… αν ζηλεύει «Συγχαρητήρια!\nΌχι όμως ngidi απώλεια βάρους από αυτούς που παλεύουν χρόνια με την απώλεια κιλών, χωρίς αποτέλεσμα, και ζηλεύουν και μόνο στην ιδέα ότι κάποιος κατάφερε να νικήσει τη ζυγαριά. Σε αυτήν την περίπτωση, έχεις δύο επιλογές: αν τα άτομα που δεν χάρηκαν με την αλλαγή στο σώμα σου είναι φίλοι που δεν έχεις μέσα στην καρδιά σου, μπορείς ngidi απώλεια βάρους να απομακρυνθείς.\nΑν πάλι, πρόκειται για ανθρώπους που εκτιμάς και που σας συνδέουν πολλά, μπορείς να το συζητήσεις ngidi απώλεια βάρους τους, να τους εξηγήσεις πως η φιλία τους σημαίνει πολλά για σένα και πως σε ενοχλεί η αλλαγή στάσης τους απέναντί σου.\nΕίναι δηλαδή αναμενόμενο να πάρετε βάρος στη διάρκεια των διακοπών ή να χάσετε μετά από μια γαστρεντερίτιδα. Η σημαντική απώλεια βάρους χωρίς προφανή λόγο δεν είναι συνηθισμένο φαινόμενο και χρήζει διερεύνησης. Δείτε 7 προβλήματα υγείας που μπορεί να δικαιολογούν την απώλεια βάρους: Υπερθυρεοειδισμός Η απώλεια βάρους είναι ένα κοινό σύμπτωμα σε όσους πάσχουν από υπερθυρεοειδισμό. Άλλα συμπτώματα του υπερδραστήριου θυρεοειδούς είναι η αυξημένη όρεξη, τα αίσθημα παλμών, τα προβλήματα ύπνου και οι εξάψεις. Ασθένειες του εντέρου Η κοιλιοκάκη, μια αυτοάνοση διαταραχή του εντέρου που σχετίζεται με τη δυσανεξία στη γλουτένημπορεί να προκαλέσει απώλεια βάρους.\nΑπώλεια βάρους Σακραμέντο ευτυχισμένο υγιές λεπτό


ΚΟΦΑ 4Χ4 Trial: Πρωταθλητές 2013 οι Κωσταντίνου και Αντωνίου - NewsAutoSport.com\nΚΟΦΑ 4Χ4 Trial: Πρωταθλητές 2013 οι Κωσταντίνου και Αντωνίου\nΟλοκληρώθηκε με επιτυχία την Κυριακή 1 Δεκεμβρίου το πρωτάθλημα των αγώνων 4Χ4 Trial 2013 του Κυπριακού Ομίλου Φίλων Αυτοκινήτου ΚΟΦΑ με τον 4ο αγώνα στα Κελιά.\nΣτο φινάλε είχαμε νικητές τους Αλέξη Ονουφρίου στο Συμβατικό πρωτάθλημα και τον Κλείτο Κυπριανού στο Extreme. Νικητής στου Αρχάριους αναδείχθηκε ο Μάριος Χριστοφή.\nΜετά τα αποτελέσματα αυτά οι πρωταθλητές του 2013 για το Συμβατικό πρωτάθλημα αναδείχθηκε ο Μιχαλάκης Κωσταντίνου με 32 βαθμούς και για το Extreme ο Αργύρης Αντωνίου με 40 βαθμούς.\nΜετά τα Πυργά τα Χολέτρια και την Παρεκλησιά οι συμμετέχοντες στο πρωτάθλημα αναμετρήθηκαν σε μια νέα πίστα στα Κελιά της επαρχίας Λάρνακας, προσφέροντας αρκετό θέαμα και δεξιοτεχνία στους δεκάδες φίλους του αθλήματος που έδωσαν το παρών τους.\nΤο κύριο χαρακτηριστικό των αγώνων αυτών είναι οι δεξιοτεχνία και το πώς θα χειριστούν τα αυτοκίνητα τους και τη δύναμη τους ώστε να ξεπεράσουν κάθε εμπόδιο.\nΌλοι οι αγώνες του ΚΟΦΑ 4Χ4 διεξάγονται υπό την αιγίδα της Κυπριακής Ομοσπονδίας Αυτοκινήτου και σε αυτούς εφαρμόζονται αυστηρά οι κανόνες Ασφαλείας &Υγείας σε κάθε Αγωνιστική.\nΟ αγώνας 4Χ4 Trial ήταν για το πρωτάθλημα Extreme και περιλαμβάνε 3 ειδικές διαδρομές. Σε κάθε μια από τις διαδρομές ο κάθε διαγωνιζόμενος ανάλογα με τον αν την έβγαζε καθαρή ή με δυσκολία χρεωνόταν και τους ανάλογους βαθμούς ποινής.\nΝικητής του αγώνα θεωρείτο ο οδηγός που στο τέλος των τριών ε.δ. συγκέντρωνε τους λιγότερους βαθμούς ποινής.\nΟ αγώνας ξεκινήσε στις 9 το πρωί και είχε ολοκληρωθεί το απόγευμα με την απονομή των επάθλών στο χωριό Κελιά.\nΣε αυτόν έλαβαν μέρος συνολικά 25 οδηγοί εκ των οποίων οι τρεις αρχάριοι με αλυτάρχη του αγώνα το Ντίνο Ανδρέου.\nΣτο συμβατικό πρωτάθλημα το όριο ελαστικών είναι μέχρι 35 ίντσες και βάσει τον κανονισμόν οι μετατροπές απεριόριστες.\nΣτο EXTREME πρωτάθλημα οι κατηγορίες έχουν καταργηθεί και το ελαστικό είναι απεριόριστο.\nΣτο συμβατικό πρωτάθλημα ο Μιχαλάκης Κωσταντίνου με δυο νίκες που πέτυχε στα Πυργά και την Παρεκλησιά είχε το προβάθισμα για τον τίτλο και χωρίς να ρισκάρει αρκέστηκε με την 5η θέση στη κατάταξη που του ήταν αρκετή στο να στεφθεί πρωταθλητής.\nΣτο Πρωτάθλημα Extreme ήταν πιο περίπλοκα τα πράγματα και ανοικτή η υπόθεση τίτλου ανάμεσα στους Αργύρη Αντωνίου και Κύπρο Αραούζο.\nΟ Αργύρης Αντωνίου που ήταν ο νικητής στα Πυργά εξασφάλισε την 2η θέση και συνάμα τον τίτλο καθώς ο Κύπρος Αραούζος περιορίστηκε στην 4η θέση.\nΤο αξιοσημείωτο σε αυτή την κατηγορία είναι ότι στους τέσσερεις αγώνες που έγιναν είχαμε τέσσερεις διαφορετικούς νικητές. Από μια νίκη στα Χολετριά και στην Παρεκλησιά πέτυχαν οι Κώστας Καραολής και Αυγουστίνος Ράσπας αντίστοιχα. Όπως προαναφέραμε νικητής στα Κελιά ήταν ο Κλείτος Κυπριανού.\nΑναλυτικά δημοσιεύουμε τα αποτελέσματα του 4ου αγώνα στα Κελιά και την τελική βαθμολογία του πρωταθλήματος μετά από τέσσερεις αγώνες\nΟι φωτογράφοι τους PITS DIRECT για μια ακόμη φορά κάλυψαν τον αγώνα με πλούσιο υλικό.\nΑΠΟΤΕΛΕΣΜΑΤΑ 4ου ΑΓΩΝΑ TRIAL ΚΕΛΙΑ ΛΑΡΝΑΚΑΣ\nΣΥΜΒΑΤΙΚΟ ΠΡΩΤΑΘΛΗΜΑ 2013\nΑ/α Οδηγός – SS1 – SS2 – SS3 – ΠΟΙΝΗ – ΒΑΘΜΟΛΟΓΙΑ\n1 Αλέξης Ονουφρίου – 0 – 0 – 0 – 0 – 12\n2 Παναγιώτης Νικολάου – 5 – 0 – 0 – 5 – 10\n3 Α. Χαραλάμους Λυμπιανός – 0- 10 – 0 – 10 – 8\n4 Χρίστος Γιωργαλλής – 5 – 15 – 0 – 20 – 6\n5 Μιχαλάκης Κωσταντίνου – 0 – 55 – 0 – 55 – 4\n6 Πανίκκος Χρυσάνθου – 10 -65 – 0 – 75\n7 Σωτήρης Μυλόρδος – 5 – 125 – 0 – 130\n8 Στέλιος Στυλιανού – 10 – 225 – 0 – 235\n9 Χριστάκης Καραολής – 50 – 60 – 60 – 170\n10 Ανδρέας Μούζουρου – 160 – 65 – 0 – 225\n11 Κλείτος Σολωμού – 495 – 265 – 510 – 1275\n12 Στέφανος Προκοπίου Δεν έλαβε μέρος\n13 Μάριος Χριστοφή – 5 – 10 – 0 – 15 – 1ος Αρχάριος\n14 Αντώνης Αντωνίου – 10 – 10 – 60 – 80 – 2ος Αρχάριος\n15 Μιχάλης Σολωμού -220 – 155 – 570 – 945 – 3ος Αρχάριος\nEXTREME ΠΡΩΤΑΘΛΗΜΑ 2013\n1 Κλείτος Κυπριανού – 200 – 5 – 20 – 225 – 12\n2 Αργύρης Αντωνίου – 135 – 5 – 115 – 255 – 10\n3 Αυγουστίνος Ράσπας – 285 – 10 – 10 – 305 – 8\n4 Κύπρος Αραούζος -190 – 5 -115 – 310 – 6\n5 Κύρος Αρτεμίου -405 – 0 – 60 – 465 – 4\n6 Μάριος Ανδρέου – 325 – 115 – 110 – 550\n7 Σπύρος Δρουσιώτης – 430 – 105 – 60 – 595\n8 Κώστας Καραολής – 210 – 180 – 370 – 760\n9 Ροτίς Κουφέττας – 530 – 200 – 120 – 850\n10 Εύρος Μάππας – 590 – 170 – 225 – 885\nΤΕΛΙΚΗ ΒΑΘΜΟΛΟΓΙΑ ΠΡΩΤΑΘΛΗΜΑΤΟΣ 2013 ΣΥΜΒΑΤΙΚΟ 4X4\nΑ/α Ονομα – Πυργά – Χολετριά – Παρεκλησιά – Κελιά – Σύνολο\n1 Μιχαλάκης Κωσταντίνου – 12 – 4 – 12 – 4 – 32\n2 Α. Χαραλάμπους (Λυμπιανός) – 10 – 12 – 0 – 8 – 30\n3 Αλέξης Ονουφρίου – 0 – 10 – 8 – 12 – 30\n4 Παναγιώτης Νικολάου – 0 – 8 – 0 – 10 – 18\n5 Χρίστος Γιωργαλλής – 6 – 0 – 6 – 6 – 18\n6 Πανίκκος Χρυσάνθου – 4 – 0 – 10 – 0 – 14\n7 Ανδρέας Μούζουρου – 8 – 6 – 0 – 0 – 14\n8 Στέλιος Στυλιανού – 0 – 0 – 4 – 0 – 4\nΤΕΛΙΚΗ ΒΑΘΜΟΛΟΓΙΑ ΠΡΩΤΑΘΛΗΜΑΤΟΣ 2013 EXTREME 4X4\n1 Αργύρης Αντωνίου – 12 – 8 – 10 – 10 – 40\n2 Κύπρος Αραούζος – 10 – 10 – 8 – 6 – 34\n3 Κώστας Καραολής – 8 – 12 – 0 – 0 – 20\n4 Αυγουστίνος Ράσπας – 0 – 0 – 12 – 8 – 20\n5 Κλείτος Κυπριανού – 0 – 6 – 0 -12 – 18\n6 Σπύρος Δρουσιώτης – 0 – 0 – 6 – 0 – 6\n7 Κυριάκος Δρουσιώτης – 0 – 4 – 0 – 0 – 4\n8 Ροτίς Κουφέττας – 0 – 0 – 4 – 0 – 4\n9 Κύρος Αρτεμίου – 0 – 0 – 0 – 4 – 4


Nαυτία στην εγκυμοσύνη: Πρακτικές συμβουλές αντιμετώπισης - BORO από την ΑΝΝΑ ΔΡΟΥΖΑ - boro.gr\nΑρχική / Ψυχολογία / Οικογένεια / Nαυτία στην εγκυμοσύνη: Πρακτικές συμβουλές αντιμετώπισης\nNαυτία στην εγκυμοσύνη: Πρακτικές συμβουλές αντιμετώπισης\nΝαυτία κάθε στιγμή\nΔυστυχώς, σε κάποιες γυναίκες αυτή η ναυτία εμφανίζεται κάθε στιγμή.\nΠολλές γυναίκες αρχίζουν να έχουν τα συμπτώματα της εγκυμοσύνης αμέσως μόλις έχουν καθυστέρηση στην περίοδο. Ευτυχώς, τα περισσότερα υποχωρούν μετά τη δωδέκατη εβδομάδα. Μπορεί να έχετε ναυτία ή τάση για εμετό αλλά και άλλα συμπτώματα, όπως μεταλλική γεύση στο στόμα ή αυξημένη παραγωγή σάλιου. Μπορεί να έχετε μεγαλύτερη ευαισθησία στις μυρωδιές ή τα φαγητά και να λιγουρεύεστε ελαφριά χορταστικά φαγητά, όπως άσπρο ψωμί, ζυμαρικά, γάλα και πατάτες. Η πρωινή αδιαθεσία σε συνδυασμό με την κόπωση της εγκυμοσύνης στο αρχικό στάδιο μπορεί να είναι πολύ εξουθενωτικές. Αν δεν αντέχει ο οργανισμός σας το φαγητό ή το νερό (μια κατάσταση γνωστή ως υπερέμεση (HG)), πρέπει να δείτε τον γιατρό ή τη μαία σας.\nΤι συμβαίνει μέσα σας\nΗ πρωινή αδιαθεσία συνήθως οφείλεται στις αυξανόμενες ορμόνες και κυρίως τα υψηλά επίπεδα οιστρογόνων. Σε αυτά οφείλεται και η ευαισθησία στις ιυρωδιές. Η αυξημένη προγεστερόνη συνδέεται με την αργή πέψη, ενώ η νθρώπινη χοριακή γοναδοτροπίνη που βρίσκεται στο πιο υψηλό τίπεδο τον δεύτερο μήνα, προκαλεί ναυτία. Κάποιοι επιστήμονες θεωρουν τη διαδικασία ως εξελικτική προσαρμογή. Η ενστικτώδης επιλογή ελαφριών τροφών προστατεύει από την πιθανή κατανάλωση τοξικών φυτών. Τα ελαφριά φαγητά είναι, επίσης, εύπεπτα και επομένως κατάλληλα σε αυτή τη φάση.\nΑν η εγκυμοσύνη σάς κάνει να νιώθετε κουρασμένη, τότε ακούστε το σώμα σας. Έχει Wm αποδειχτεί πως η κούραση επιδεινώνει την πρωινή αδιαθεσία, οπότε είναι αναγκαίο να ξεκουράζεστε όταν το χρειάζεστε. Καλό είναι, αν μπορείτε, να μένετε λίγο παραπάνω τα πρωινά στο κρεβάτι, να ξεκουράζεστε στα διαλείμματα στη δουλειά και να κοιμάστε όσο περισσότερο γίνεται τα Σαββατοκύριακα.\nΗ κατανάλωση σνακ πλούσιων σε υδατάνθρακες, όπως ριζογκοφρέτες μπισκότα βρώμης ή μια φέτα ψωμί, μπορεί να ελαττώσει την πρωινή αδιαθεσία. Το τζίντζερ είναι, επίσης, πολύ αποτελεσματικό. Καλό είναι λαμβάνετε 250 mg σκόνη τζίντζερ τέσσερις φορές την ημέρα. Μπορείτ το βρείτε σε χάπια, να το χρησιμοποιείτε φρέσκο στο μαγείρεμα ή να τρ( μπισκότα με τζίντζερ. Οι βιταμίνες C και Κ φαίνεται πως ανακουφίζουν οπό τα συμπτώματα. Υπάρχουν στα φραγκοστάφυλλα, τα ακτινίδια, τις πιπεριές και το σπανάκι. Η έλλειψη βιταμίνης Β6 συνδέεται με τη ναυτία της εγκυμοσύνης, οπότε καλό είναι να τρώτε δημητριακά ολικής άλεσης πατάτες, γάλα, μπακαλιάρο και μπανάνες.


Dana Hotel And Spa Σικάγο, IL\nDana Hotel And Spa Σικάγο\n660 N State Street, Σικάγο, Ηνωμένες Πολιτείες της Αμερικής\nΤο κομψό Dana Hotel And Spa είναι κατάλυμα 4-αστέρων που βρίσκεται 1400 μέτρα από Millennium Park προσφέροντας γήπεδο τέννις και υποαλλεργικά δωμάτια. Από το 2008 το ξενοδοχείο προσφέρει διαμονή σε 20-όροφο κτίριο σε αιγυπτιακό στιλ αρχιτεκτονικής και επίπλωση.\nΤο ξενοδοχείο απέχει 20 λεπτά με τα πόδια από The Loop . Το κέντρο της πόλης απέχει 2 χλμ από το ξενοδοχείο.\nΥπάρχουν εμπορικούς δρόμους, μπουτίκ και μαγαζιά σε κοντινή απόσταση.\nΤο κατάλυμα έχει επώνυμα δωμάτια όπως corner flat, διαμέρισμα και standard corner king room που διαθέτουν κλιματισμό, τηλεόραση με δορυφορικά κανάλια, μπαρ με ποτά, κουζίνα και στερεοφωνικό σύστημα. Οι επισκέπτες θα εκτιμήσουν πανοραμική θέα στην πόλη από τα δωμάτιά τους. Διακοσμημένα με μοντέρνα διακόσμηση, τα δωμάτια προσφέρουν ιδιωτικά μπάνια με ντους, σεσουάρ και ντους με ψιλή βροχή καθώς και παροχές για καφέ και τσάι και ψυγείο για αυτοεξυπηρέτηση.\nΟι επισκέπτες θα απολαύσουν φρέσκα πιάτα εποχικής κουζίνας στο φανταστικό εστιατόριο μέσα. Οι επισκέπτες μπορούν να δοκιμάσουν καφέδες, κρασιά και κοκτέιλ που σερβίρονται στο lounge bar.\nΕίναι 10 λεπτά με τα πόδια για το σταθμό του τρένου Σταθμός Millenium.\nDana Hotel And Spa, Ηνωμένες Πολιτείες της Αμερικής\n/ 660 N State Street, Σικάγο, Ηνωμένες Πολιτείες της Αμερικής / Επικοινωνία\nΞενοδοχείο Spirit Lake & Snowmobile Rentals 2*, Grand Lake Πανδοχείο The On Ferry Street 4*, Ντητρόιτ Μοτέλ Sunset 2*, Rolla Ξενοδοχείο Sheraton Garden Grove South 4*, Άναχαϊμ Ξενοδοχείο Crowne Plaza Downtown 4*, Ορλάντο Πανδοχείο White Sands 3*, Marathon Πανδοχείο Americas Best Value & Suites- 2*, Pensacola Ξενοδοχείο St. Moritz 2*, Cebu Ξενοδοχείο Springhill Fossil Creek 3*, Φορτ Γουόρθ Ξενοδοχείο Ramada Powai And Convention Centre 5*, Βομβάη Ξενοδοχείο Green World Grand Nanjing 4*, Ταϊπέι Ξενοδοχείο Hilton 4*, Φορτ Γουόρθ Σπίτι διακοπών Larch, South Lake Tahoe Ξενοδοχείο Super 8 2*, Anna Θέρετρο Crystal Mountain 3*, Thompsonville Μοτέλ Deerfield 3*, Xenia Ξενοδοχείο U Tube & Spa 3*, Ungasan Ξενοδοχείο Doubletree By Hilton Sawgrass Mills 4*, Sunrise Μοτέλ Executive And 2*, Neptune Μοτέλ Red Roof 2*, Neptune Bed and Breakfast Baan Boo Loo 3*, Τσιάνγκ Μάι Ξενοδοχείο Golden Rain 3*, Να Τρανγκ Ξενοδοχείο Gala 4*, Ταϊπέι Hostel Hug 2*, Τσιάνγκ Μάι Σπίτι διακοπών El Caro Eight-bedroom Pool, Ντάβενπορτ Πανσιόν 1 Bedroom Guest House In Palolem, By Guesthouser, Palolem Πανδοχείο Holiday Express & 3*, Byron


Πειρατές στο επόμενο Assassin's Creed;\nΠειρατές στο επόμενο Assassin’s Creed;\n28 Φεβρουαρίου, 2013 Στέφανος Αναγνώστου Νέα 0 comments\nΠειρατές! Τους αγαπάμε. Όλοι μας! Απ’ότι φαίνεται και η Ubisoft, καθώς το επόμενο Assassin’s Creed δείχνει να είναι… πειρατικό! Η μόνη επίσημη πληροφορία από την εταιρεία είναι πως το νέο παιχνίδι της σειράς θα έχει νέο χαρακτήρα, σε διαφορετική χρονική περίοδο από τα προηγούμενα, και θα κυκλοφορήσει του χρόνου.\nΕμείς όμως βρήκαμε μια αφίσα η οποία φέρει τον τίτλο Assassin’s Creed IV: Black Flag, και δείχνει τον πρωταγωνιστή πάνω σε ένα πειρατικό καράβι, περιτριγυρισμένος από πειρατές. Επίσης, η αφίσα φαίνεται να είναι διπλής όψεως, όπου στην πίσω πλευρά φαίνεται ένας χάρτης (ναι, σαν αυτούς που έχουν οι πειρατές :P), ο οποίος απεικονίζει κάποια περιοχή της Καραϊβικής!\nΔες, αν δεν μας πιστεύεις:\nPrevious article Παίξε Bomberman στον browser σου!\nNext article Μια ματιά στη beta του The Showdown Effect


7 καλοκαιρινά trends που θα απογειώσουν τα looks σου | MomentsNstyle\nΕίμαι βέβαιη ότι αν έχεις κάνει έστω και μια βόλτα στα μαγαζιά, έχεις δει πολλά από τα κομμάτια που σου προτείνω παρακάτω. Ισως να μην τα έχεις κατηγοριοποιήσει, αλλά γι αυτό είμαι εγώ εδώ!\nΣυγκέντρωσα τις επικρατέστερες τάσεις αυτής της σεζόν, που θα δούμε πολύ μέσα στο καλοκαίρι και – γιατί όχι; – θα συντροφεύσουν κάποιες από τις εμφανίσεις μας.\nΤις τελευταίες σεζόν τα πουά έχουν την τιμητική τους. Αυτό το καλοκαίρι τα συναντάμε κυρίως σε tops και αξεσουάρ. Για τις πιο τολμηρές προτείνω να τα συνδυάσουν μεταξύ τους. Προσοχή όμως! Αν επιλέξεις δύο πουά, φρόντισε να βασίζονται στην ίδια χρωματική παλετα και το ένα pattern να έχει μικρότερα πουά.\nΤέτοια εισβολή από τσάντες bamboo προσωπικά δεν έχω ξαναδεί! Διαφόρων μεγεθών και σχημάτων για να διαλέξεις αυτή που σε εξυπηρετεί καλύτερα. Φυσικά οι πιο περιζήτητες είναι οι στρογγυλές με τα περίεργα χερούλια. Το ωραίο με τις τσάντες αυτές είναι ότι είναι άκρως καλοκαιρινές και μπορείς να τις κρατήσεις σχεδόν όλες τις ώρες της ημέρας. Must have για τις καλοκαιρινές σου διακοπές!\nΤα ίσια μυτερά mules είναι μεγάλη τάση. Στην αγορά μπορείς να βρεις από πολύ απλά καθημερινά μέχρι πολυτελή και περίτεχνα. Μπορούν να συνδυαστούν με όμορφα βραδινά φορέματα, αλλά και με ένα απλό παντελόνι και t -shirt.\nΗ πιο φρέσκια είσοδος είναι αυτή των biker shorts. Το αναμενόμενο είναι να τα φορέσεις με αθλητικό τοπ. Ξέχνα το! Δημιούργησε το δικό σου athleisure look και συνδύασέ τα με ένα σακάκι ή με ένα top με puffed shoulders.\nΚυκλοφορούν παντού! Δαχτυλίδια, βραχιόλια, μενταγιόν, clutch, κοντά κολιέ που αγκαλιάζουν το λαιμό… όλα έχουν τη δική τους ταρταρούγα και δίνουν μια ξεχωριστή πινελιά σε οποιαδήποτε καλοκαιρινό outfit.\nΕίτε σου αρέσουν είτε όχι, τα φωσφοριζέ ρούχα, παπούτσια και αξεσουάρ, κυκλοφορούν επιτυχώς στην αγορά. Τα πιο συνηθισμένα βέβαια είναι στις αποχρώσεις του κίτρινου και του πορτοκαλί. Αν και ταιριάζουν όμορφα μεταξύ τους, προτείνω να ρίχνεις τους τόνους συνδυάζοντας ένα neon χρώμα με ένα ουδέτερο, όπως μαύρο, μπεζ ή λευκό. Έτσι θα υποστηρίζεις το trend χωρίς να δείχνει κραυγαλέο.\nΤα κρόσσια τα αγαπάμε και ειδικά την καλοκαιρινή περίοδο τους έχουμε ιδιαίτερη αδυναμία. Κρόσσια παντού και φέτος, όπου τα συναντάμε πολύ σε ζώνες, τσάντες, μποτάκια και jackets. Επιλέξτε κρόσσια λοιπόν και δημιουργήστε ένα άκρως εντυπωσιακό boho style!


ΚΚΕ: Ερώτηση προς τον Υπουργό Υγείας για τα Προβλήματα και τις ελλείψεις στο Γενικό Νοσοκομείο Γρεβενών\nΕπανερχόμαστε στην ερώτηση μας υπ’ αριθμ. 6756/01.04.2019, για τα προβλήματα και τις ελλείψεις στο Γενικό Νοσοκομείο Γρεβενών, η οποία παραμένει αναπάντητη\nαπό το Υπουργείο παρόλο που έχει παρέλθει αρκετό διάστημα από την κατάθεση της. Στο διάστημα αυτό προστέθηκε και άλλο πρόβλημα καθώς τα εργαλεία του Νοσοκομείου Γρεβενών αποστειρώνονται σε μηχάνημα του Γενικού Νοσοκομείου Καστοριάς. Η ερώτηση μας είναι η παρακάτω:\nΤα σοβαρά προβλήματα στη λειτουργία και οι ελλείψεις σε προσωπικό όλων των ειδικοτήτων στο Νοσοκομείο Γρεβενών, συνεχίζουν να υφίστανται και να οξύνονται. Αιτία τους είναι οι τεράστιες περικοπές της κρατικής χρηματοδότησης και στον τομέα της Υγείας, η εμπορευματοποίηση προς όφελος των επιχειρήσεων που δραστηριοποιούνται στον τομέα αυτό. Πολιτική που εφαρμόστηκε από όλες τις προηγούμενες κυβερνήσεις και που συνεχίζει η σημερινή συγκυβέρνηση ΣΥΡΙΖΑ.\nΤο Κόμμα μας έχει καταθέσει σχετικές ερωτήσεις (αρ. πρωτ. 4480/19.03.2018 και 5880/11.05.2019) στις οποίες το αρμόδιο Υπουργείο δεν έχει απαντήσει.\nΣτο διάστημα που μεσολάβησε στις ελλείψεις προσωπικού προστέθηκε και η ειδικότητα των αναισθησιολόγων. Σήμερα, στο νοσοκομείο, υπηρετούν μόλις δύο αναισθησιολόγοι οι οποίοι προσπαθούν να ανταπεξέλθουν στις ανάγκες των ασθενών ενώ παράλληλα δημιουργείται επισφαλές εφημεριακό καθεστώς.\nΕπιπλέον στα προβλήματα που έχει να αντιμετωπίσει το νοσοκομείο προστέθηκε αυτό των τριών αναπνευστήρων οι οποίοι βρίσκονται εκτός λειτουργίας με αποτέλεσμα να μην μπορούν να πραγματοποιούνται χειρουργεία.\nΤέλος, στο χώρο των πλυντηρίων εργάζονται μόλις 2 εργαζόμενοι ενώ το στεγνωτήριο παραμένει χαλασμένο εδώ και δύο ολόκληρους μήνες με συνέπεια κλινοσκεπάσματα, χειρουργικές ρόμπες κ.ά. να απλώνονται σε σχοινιά εντός του χώρου των πλυντηρίων.\nΤο Γενικό Νοσοκομείο Γρεβενών δεν είναι το μοναδικό Νοσοκομείο που αντιμετωπίζει όλα αυτά τα προβλήματα και μάλιστα κατά την περίοδο «εξόδου από τα μνημόνια» και «ανάπτυξης» όπως επικαλείται η κυβέρνηση, ούτε και είναι το μοναδικό για του οποίου τα προβλήματα κατατίθενται, από το Κόμμα μας, Ερωτήσεις στη βουλή και το αρμόδιο Υπουργείο απαξιοί να απαντήσει ή απαντάει αόριστα μετά από πολλούς μήνες.\nΜετά τα παραπάνω ΕΡΩΤΑΤΑΙ ξανά ο κ. Υπουργός ποια άμεσα μέτρα θα λάβει η κυβέρνηση, για:\nΤην πλήρη και επαρκή χρηματοδότηση του Νοσοκομείου ώστε να εξασφαλιστεί η αναβάθμιση των παρεχόμενων υπηρεσιών υγείας και η κάλυψη σε υλικοτεχνική υποδομή;\nΝα καλυφθούν όλα τα κενά σε προσωπικό όλων των ειδικοτήτων, με προσλήψεις μόνιμων και πλήρους απασχόλησης εργαζομένων, ώστε να καλυφθεί η εύρυθμη λειτουργία του νοσοκομείου και να καλύπτονται οι ανάγκες των ασθενών;


Πολλές οι απουσίες στην Παιανία, διάταση ο Ζέκα\nΔιάταση στον έξω πλάγιο έδειξαν οι εξετάσεις του Ζέκα ενώ στην πρώτη ...\nΑλλαγή δεδομένων είχαμε στην Βέροια, αναφορικά με τους παίκτες που θα έχει στην διάθεσή του ο Στέφαν Στόικα για το κυριακάτικο παιχνίδι με τον Αρη.Και αυτό, διότι ο τεχνικός της Βασίλισσας του Βορρά, στην προπόνηση της Πέμπτης είδε τον Κώστα Μπάρμπα να μην προπονείται με την υπόλοιπη ομάδα μιας και ταλαιπωρείται από διάταση στο δικέφαλο, με αποτέλεσμα η συμμετοχή του στο κυριακάτικο παιχνίδι να κρίνεται αμφίβολη. Παράλληλα, τρεις ακόμη παίκτες ακολούθησαν σήμερα ατομικό πρόγραμμα και συγκεκριμένα οι Καλτσάς, Ντα Κόστα και Γεωργιάδης, αλλά εκτός απροόπτου θα βρίσκονται στην διάθεση του προπονητή τους.\nΑύριο Παρασκευή η προπόνηση θα γίνει στο νέο χλοοτάπητα του Δημοτικού σταδίου και θα ξεκινήσει στις 4 το απόγευμα. Λίγες ώρες νωρίτερα και συγκεκριμένα στις 1μμ, ο Στέφαν Στόικα θα δώσει συνέντευξη Τύπου στα γραφεία της ΠΑΕ.\nΟσον αφορά τις εργασίες στο Δημοτικό Στάδιο ολοκληρώθηκαν με επιτυχία, με τον χλοοτάπητα να μοιάζει πλέον με ένα πραγματικό… χαλί! Επίσης τοποθετήθηκαν οι νέες εστίες και βάφτηκαν στα χρώματα της ομάδας τόσο οι είσοδοι όσο και οι χώροι κάτω από τις κερκίδες.


«Κώδωνας κινδύνου» για νέα γρίπη των χοίρων - CNN.gr\nΣάββατο, 02 Ιανουαρίου 2016 14:13\nΠρόκειται για μία παραλλαγή του ιού Α/Η1Ν1 και συγκεκριμένα για τον ιό ΕΑΗ1Ν1, ο οποίος, σύμφωνα με τους κινέζους ερευνητές είναι ιδιαίτερα επικίνδυνος για τον ανθρώπινο οργανισμό, σύμφωνα με το κινεζικό πρακτορείο ειδήσεων Xinhua.\nΣύμφωνα με την έρευνα που δημοσιεύει το PNAS, οι ερευνητές, από τον Αύγουστο του 2010 έως τον Μάρτιο του 2013, εξέτασαν 26.427 χοίρους σε δέκα επαρχίες της χώρας αναζητώντας διάφορες παραλλαγές του ιού και κατάφεραν να απομονώσουν 228, εκ των οποίων οι 139 ανήκαν στην οικογένεια ΕΑΗ1Ν1.\nΟι τύποι των ιών παρουσιάζονταν με πέντε διαφορετικούς τύπους και έφεραν δύο τύπους αντιγόνων, δηλαδή πρωτεϊνών οι οποίες αναγνωρίζονται από το ανοσοποιητικό σύστημα, ώστε να επιτεθεί στον ιό με αντισώματα.\nΑξιοσημείωτο είναι το γεγονός πως οι δύο τύποι αντιγόνων διαφέρουν από αυτούς που έχει ο Η1Ν1, κάτι που σημαίνει πως τα εμβόλια που χρησιμοποιούνται για την αντιμετώπιση του Η1Ν1 δεν μπορούν να χρησιμοποιηθούν για τον ΕΑΗ1Ν1.\nΠαράλληλα, ελλοχεύει ο κίνδυνος πανδημίας καθώς ο ΕΑΗ1Ν1 ενώνεται με προνομιακό τρόπο με τους υποδοχείς που φέρουν τα ανθρώπινα κύτταρα με αποτέλεσμα ο οργανισμός του ανθρώπου να είναι επί της ουσίας απροετοίμαστος.\nΌπως προέκυψε από την έρευνα, κανένας οργανισμός δεν έχει αντισώματα ικανά να καταστρέψουν τους ιούς με αντιγόνα του πρώτου τύπου, ενώ αποτελεσματικά αντισώματα για τους ιούς με αντιγόνα του δεύτερου τύπου έχει μόνο το 3,6% των παιδιών και το 13,4% των ηλικιωμένων. Οι ενδιάμεσες ηλικίες από την άλλη δεν έχουν καθόλου.\nΤέλος, ένας ακόμα λόγος που κάνει τους ερευνητές να ανησυχούν είναι η υψηλή μεταδοτικότητα του ιού, καθώς οι δοκιμές στα πειραματόζωα έδειξαν ότι 9 στις 10 φορές μεταδίδεται μέσω των σταγονιδίων της αναπνοής.\nΚΟΣΜΟΣ\t· ΠΑΝΔΗΜΙΑ\t· ΓΡΙΠΗ\t· ΥΓΕΙΑ


Ο Καραγκούνης στον Ολυμπιακό! » loutrakiblog\nΟ Καραγκούνης στον Ολυμπιακό!\nΘα είναι το επόμενο μεταγραφικό χτύπημα των «ερυθρολεύκων\nΑποφασισμένοι να μαζέψουν ότι καλύτερο υπάρχει σε Έλληνες παίκτες είναι στον Ολυμπιακό. Έτσι, μετά τον… Μανώλη Μονιάκη, οι Πειραιώτες ετοιμάζονται να κλείσουν και τον Θανάση Καραγκούνη του Ατρομήτου.\nlbarticles2011-01-01T12:12:47+02:0001 Ιαν 2011 | 12:12|Categories: Χωρίς κατηγορία|Tags: notag|0 Σχόλια


ΤΡΕΛΟ-ΓΙΑΝΝΗΣ: Είπε Γέρων :Να εμπιστεύεσαι στο Θεό εκείνα που είναι δυσκολοκατόρθωτα ανθρωπίνως, για να απαλλαγής από το άγχος. Όταν βλέπει ο Χριστός ότι δεν έχεις ανθρώπινη βοήθεια, τότε παρεμβαίνει ο ίδιος και σε βοηθά. Με την ταπείνωση και την πίστη όλα τα προβλήματα λύνονται...\nΕίπε Γέρων :Να εμπιστεύεσαι στο Θεό εκείνα που είναι δυσκολοκατόρθωτα ανθρωπίνως, για να απαλλαγής από το άγχος. Όταν βλέπει ο Χριστός ότι δεν έχεις ανθρώπινη βοήθεια, τότε παρεμβαίνει ο ίδιος και σε βοηθά. Με την ταπείνωση και την πίστη όλα τα προβλήματα λύνονται...


«Λυχνία» Φεβρουάριος 2002 - Ζωηφόρος\n«Λυχνία» Φεβρουάριος 2002\nΜηνιαίο Περιοδικό Ι.Μ. Νικοπόλεως & Πρεβέζης Αρ. Φύλλου 223 Φεβρουάριος 2002\n«ΘΕΛΩ ΝΑ ΙΔΩ ΤΟ ΘΕΟ» του Αγίου Αυγουστίνου\n«ΤΟ ΜΕΝΤΙΟΥΜ» του Ἀρχιμ. Ν.Κ.\n«Ο ΒΑΣΙΛΙΑΣ ΚΑΙ Ο ΔΟΥΛΟΣ» του Άρχιμ. ΒΛ.\n«π. ΔΗΜΗΤΡΙΟΣ ΜΠΟΥΣΙΟΣ»\nΘΕΛΩ ΝΑ ΙΔΩ ΤΟ ΘΕΟ\nΤον Θεό δεν Τον έχει ιδεί ποτέ κανείς. «Θεόν ουδείς πώποτε τεθέαται»!\nΟ Θεός είναι μια αόρατη πραγματικότητα. Οφείλομαι να Τον αναζητούμε, όχι με τα σωματικά μας μάτια, αλλά με αλλού είδους μάτια. Με τα μάτια της καρδιάς μας!\nΌπως όταν θέλωμε να ιδούμε τον φυσικό ήλιο, πρώτα καθαρίζαμε τα σωματικά μας μάτια. Και, όταν θέλωμε να ιδούμε τον νοητό Ήλιο, πρέπει πρώτα να καθαρίζωμε την καρδιά μας! Την προϋπόθεση αυτήν μας την έχει θέσει ο ίδιος ο Θεός. Είπε: «Μακάριοι οι καθαροί τη καρδία ότι αυτοί τον Θεόν όψονται».\nΌμως. Μη σου περάσει ιδέα από το μυαλό, ότι ο Θεός έχει κάποιο σχήμα! Μη προσπαθήσεις ποτέ, να φαντασθής τον Θεό, σύμφωνα με τις δικές σου επιθυμίες!\n· ούτε όγκος·\n· ούτε μέγεθος·\n· ούτε ένα σεβάσμιο γεροντάκι\nΟ Θεός είναι ΑΓΑΠΗ. Περιγράφεται η αγάπη;\n· Τί πρόσωπο έχει;\n· Πόσο είναι το μέγεθος της;\n· Πώς είναι τα χέρια της;\n· Πώς είναι τα πόδια της;\nΚανείς δεν μπορεί να μας το ειπεί.\nΓιατί; Απλούστατα. Η ΑΓΑΠΗ δεν περιγράφεται. Βιώνεται! Την ζούμε!\nΚι όμως! Η αγάπη έχει και πόδια και χέρια· και μάτια.\n· Πόδια της είναι, τα πόδια μας, όταν μας οδηγούν στην Εκκλησία.\n· Χέρια της είναι τα χέρια μας, όταν απλώνονται προς τους πτωχούς.\n· Μάτια της είναι τα μάτια μας, όταν γεμάτα καλωσύνη, ψάχνουν να κάνουν το καλό.\nΌλα αυτά είναι επί μέρους μέλη. Μέλη του ενός σώματος! Μέλη της αγάπης, τοποθετημένα σε διάφορα σημεία. Αλλά έκφραση-εκδήλωση της μιας ΑΓΑΠΗΣ.\nΘέλεις, λοιπόν, να ιδείς τον Θεό; Έχε αγάπη. Δείχνε αγάπη. Και ο ΘΕΟΣ - η ΑΓΑΠΗ θα κατοικήσει μέσα σου.\n(Ομιλία εις την Α' επιστολή Ιωάννου, 4,9-12) Μετ. Α.Μ\nΤο 1918, στην Αμερική μια γυναίκα ή Σάρρα Γουΐντσεστερ (Winchester) έμεινε χήρα. Εξ αιτίας της θλίψης της, αλλά και από το ενδιαφέρον της για τον πνευματισμό (= επίκληση «πνευμάτων»), κατέφυγε σε μέντιουμ για να την φέρει σε επαφή με τον νεκρό σύζυγο της.\nΤο μέντιουμ της είπε:\nΌσον καιρό θα κτίζεις το σπίτι σου, δεν θα αντιμετωπίσεις θάνατο (!) Η Σάρρα πίστεψε τον πνευματιστή-μέντιουμ. Και επειδή διέθεται και ικανή περιουσία, αγόρασε ένα μισοτελειωμένο αρχοντικό και άρχισε να το επεκτείνει. Το έργο συνεχίσθηκε μέχρι το θάνατο της, πού συνέβη στα 85 της χρόνια. Το σπίτι κόστισε 5 εκατομμύρια δολλάρια, όταν το ημερομίσθιο στην Αμερική ήταν μισό δολάριο. Το αρχοντικό κατέληξε να έχει: 150 δωμάτια, 13 λουτρά, 2000 πόρτες, 47 τζάκια και 10.000 παράθυρα. Έμειναν δε και αρκετά υλικά. Τόσα, πού αρκούσαν, να συνεχισθή το κτίσιμο για άλλα 80 χρόνια!\nΔεν ξέρει, τί να πρωτοκάνει κανείς:\n• Να γελάσει με την ανοησία των ανθρώπων;\n• Ή να κλάψει για την εκούσια υποταγή τους στον διάβολο;\nΠολλοί συνάνθρωποι μας (και μάλιστα και ορθόδοξοι χριστιανοί!), όταν αντιμετωπίζουν κάποιο πρόβλημα, καταφεύγουν στα μέντιουμ.\n· Για να μάθουν, τί τους επιφυλάσσει το μέλλον, και να το «βελτιώσουν»!\n· Για να βρουν τρόπο λύσεως κάποιου προβλήματος (π.χ. γάμου), πού τους απασχολεί.\nΕδώ πρέπει να ξεκαθαρίσουμε μερικά πράγματα:\nα. Τα μέντιουμ και οι μάγοι είναι ολοκάθαρα όργανα του Σατανά (αυτόν επικαλούνται προς βοήθειαν!)\nβ. Κύριος της ζωής και του θανάτου, και ρυθμιστής όλων των λεπτομερειών της ζωής μας, είναι μόνον ο Χριστός και κανείς άλλος.\nγ. Όταν λοιπόν ο χριστιανός καταφεύγη στο μέντιουμ ή στον μάγο, παύει να εμπιστεύεται τον Χριστό. Και ζητά την βοήθεια του Σατανά. Κάνει στην άκρη τον Χριστό. Έστω και αν λέει, ότι τάχα πιστεύει, στην πράξη αρνείται τον Χριστό. Και φυσικά, έναν αρνητή του Χρίστου, οι δαίμονες είναι πρόθυμοι να τον «εξυπηρετήσουν», είτε αληθινά, είτε ψεύτικα.\nΛένε μερικοί άνθρωποι: σωστά όλα αυτά, αλλά κάποιες προβλέψεις των μέντιουμ βγαίνουν αληθινές!\nΑπάντηση: Οι προβλέψεις πού επαληθεύονται, οφείλονται στην πανουργία και ευφυΐα των δαιμόνων. Άλλωστε κάτι τέτοιο συμβαίνει και σε ανθρώπους, πού και αυτοί, κάνουν προβλέψεις για διάφορα κοσμικά πράγματα. Τέτοια παραδείγματα είναι: η υποτίμηση του νομίσματος, η έκρηξη πολέμου κ.ά.\nΟι κανόνες της Εκκλησίας, σε εκείνους πού καταφεύγουν σε μέντιουμ και μάγους, επιβάλλουν επιτίμιο ακοινωνησίας για πολλά χρόνια.\nΗ Αγία Γραφή μας λέγει: «Ο Υιός του Θεού ήλθε και φανερώθηκε στον κόσμο, για να λύσει (δηλ. για να μην μας αφήσει να έχουν "πέραση" σε μας) τα έργα του διαβόλου. (Α' Ίωάν. 3,8).\nΔεν είναι κρίμα και κατάκριμα, αυτά τα έργα του διαβόλου εμείς να ψάχνουμε να τα βρούμε;\nΆρχιμ. Ν. Κ.\nΟ ΒΑΣΙΛΙΑΣ ΚΑΙ Ο ΔΟΥΛΟΣ\nΕγεννήθη το 1944 στις Εκκλησιές Πρέβεζας.\nΕσπούδασε στο Ανώτερο Εκκλησιαστικό Φροντιστήριο Πατρών (1967) και στη Θεολογική Σχολή Θεσσαλονίκης.\nΈχειροτονήθη διάκονος και πρεσβύτερος το 1968. Ιεράτευσε για λίγο στο χωριό του, στις Εκκλησιές. Στην συνέχεια τέσσερα χρόνια στις Κιρκιλάτες Άρτας και από το 1972 μέχρι την κοίμηση του, περίπου τριάντα χρόνια (1972-2001) στον Ιερό ναό Κοιμήσεως Θεοτόκου στην Πρέβεζα. Υπηρετούσε και στα Γραφεία της Μητροπόλεως.\nΥπήρξε πρότυπο ευλαβούς κληρικού. Εργαζόταν με αγάπη, με καλοσύνη, με πραότητα, με επιείκεια και με υποδειγματικό ζήλο για την σωτηρία του κόσμου, και με ταπείνωση και αφάνεια.\nΓια τις πολλές αρετές του ετιμήθη με το οφφίκιο του Πρωτοπρεσβυτέρου, εχειροθετήθη «πνευματικός πατήρ» και διορίσθη αρχιερατικός επίτροπος Πρέβεζας.\nΈκοιμήθη την 21 Αύγουστου 2001. Και εκηδεύθη την επομένη 22 Αύγουστου, από τον Σεβασμιώτατο Μητροπολίτη Νικοπόλεως κ. Μελέτιο. Στην κηδεία του παρέστησαν περισσότεροι από 40 ιερείς και μέγα πλήθος χριστιανών.\nΟ αείμνηστος π. Δημήτριος εθεωρείτο κατά γενική ομολογία «πρότυπο» κληρικού.\nΤο ανωτέρω σημείωμα για τον π. Δημήτριο έπρεπε να είχε δημοσιευθεί στο τεύχος Οκτωβρίου 2001. Δυστυχώς, ο «δαίμων» του τυπογραφείου έκανε το «θαύμα» του, τότε, και το άφησε εκτός ύλης. Ζητούμε την κατανόηση των αναγνωστών μας.


Λύσσαξαν οι Τουρκόψυχοι με τον “εξάψαλμο” του Αρχιεπισκόπου Κύπρου-Ποια ίσα δικαιώματα με τους Τουρκοκύπριους; | Pentapostagma\nΕνημερώθηκε στις: 26.09.2021 - 19:10\nΆναψε φωτιές η φράση “οι Τουρκοκύπριοι δεν μπορούν να έχουν τα ίδια δικαιώματα με την ελληνική πλειοψηφία”- “Οι καλοί Τουρκοκύπριοι έφυγαν”\nΑπό την Κύπρο μέχρι την Θράκη το φυσάνε και δεν κρυώνει οι Τουρκόψυχοι μετά την συνέντευξη του Αρχιεπισκόπου Κύπρου Χρυσοστόμου στην εφημερίδα “Καθημερινή”. Τους ενόχλησε ιδιαίτερα πως σύμφωνα με όσα ισχυρίζονται ο κ.Χρυσόστομος υποστήριξε ότι οι Τουρκοκύπριοι «δεν μπορούν να έχουν τα ίδια δικαιώματα» με την ελληνική πλειοψηφία.\nΣτην συνέντευξη φέρεται να έχει πει ακόμη: «Μπορώ να πω ότι ο Akıncı (σ.σ. σε σχέση με τον Τατάρ) ήταν περισσότερο Κύπριος παρά Τάταρος», προσθέτοντας συνοπτικά τα εξής:\n«Αλλά πάντα καθοδηγούνται από την Άγκυρα. Ούτε ο ένας ούτε ο άλλος δεν μπορούν να κάνουν τίποτα χωρίς την άδεια και τη διαταγή του Τούρκου Προέδρου (...) Δεν διαπραγματευόμαστε με τους Τουρκοκύπριους, αλλά με την Άγκυρα, στόχος της οποίας είναι η ίδρυση ενός νόμιμου Τουρκοκυπριακού κράτους στην Κύπρο. Δυστυχώς, ο Έρσιν Τατάρ απαιτεί να συμφωνήσουμε να παραχωρήσουμε ίσα δικαιώματα στην τουρκοκυπριακή κοινότητα με την πλειοψηφία Ελληνοκυπρίων για διαπραγματεύσεις. Αυτό δεν μπορεί να γίνει.\nΕπί του παρόντος, δεν υπάρχουν ούτε το 10% Τουρκοκύπριοι στην Κύπρο. Οι καλοί Τουρκοκύπριοι έφυγαν. Η κατάσταση λοιπόν είναι δύσκολη, αλλά είναι δύσκολη όχι μόνο για εμάς, αλλά και για αυτούς. Αυτό που κρατούν είναι μια ψεύτικη κατάσταση. Για το λόγο αυτό, οι περισσότεροι ισχυρίζονται ότι ο χρόνος λειτουργεί εναντίον μας, έχουν δίκιο, αλλά είναι και εναντίον των Τουρκοκυπρίων. Μια λειτουργική λύση θα είναι καλή και για τις δύο κοινότητες».\nΕρωτηθείς αν η Εκκλησία έχει καλές σχέσεις με τον θρησκευτικό ηγέτη των Τουρκοκυπρίων, ο κ. Χρυσόστομος απάντησε: «Έχουμε καλές σχέσεις με ανθρώπους που αισθάνονται πραγματικά Κύπριοι. Όχι όμως με αυτούς που είναι Τούρκοι και μετά Κύπριοι. Γιατί θέλουν τουρκικό κράτος στην Κύπρο. Δεν θέλουν να είμαστε ανάμεικτοι όπως ήμασταν στο παρελθόν», είπε.\nΓια την παρουσία και τις επαφές του προέδρου της κυπριακής Δημοκρατίας στη Νέα Υόρκη απάντησε: “Το καλό που θα συμβεί, πιστεύω, θα δει και τους ηγέτες άλλων κρατών. Είχε μια καλή ομιλία στα Ηνωμένα Έθνη που πάντοτε λαμβάνεται υπόψη και με τις συναντήσεις που θα έχει πιστεύω ότι θα βγουν θετικά στοιχεία. Αλλά ως επί το πλείστον αυτές είναι ευχές που δεν εξαργυρώνονται. Είναι κάτι το να έχεις αρκετά κράτη υπέρ σου, δεν είναι εναντίον μας. Εκείνος που διαδραματίζει σπουδαίο ρόλο είναι ο πρόεδρος της Αμερικής”\nΑυστηρό μήνυμα στους Μητροπολίτες που αντιδρούν\nΑποφασισμένος να λάβει δραστικά μέτρα για τους «αντάρτες» μητροπολίτες και κληρικούς, εμφανίζεται στη συνέντευξή του στην «Κ» ο Αρχιεπίσκοπος Χρυσόστομος Β΄. Ο προκαθήμενος της Εκκλησίας της Κύπρου απερίφραστα ξεκαθαρίζει πως η περίοδος χάριτος στους αντιφρονούντες της πανδημίας τελείωσε και πως από τούδε και στο εξής όποιος παραβαίνει την εντολή της Συνόδου θα τιμωρείται. Η αυστηρή προειδοποιήσει του μακαριότατου έχει ως αποδέκτες τον μητροπολίτη Μόρφου, αλλά και απλούς κληρικούς από τους οποίους ζήτησε εγγράφως να δηλώσουν πίστη στις αποφάσεις της Ιεράς Συνόδου. Ο Αρχιεπίσκοπος αποκαλύπτει τι είπε στον Μόρφου Νεόφυτο στην τελευταία Ιερά Σύνοδο και τι του απάντησε ο ιεράρχης. Ο ίδιος δεν απορρίπτει πίσω από το αντιεμβολιαστές κληρικούς να κρύβονται παρασκηνιακές διεργασίες που σχετίζονται με τη διαδοχή του, όταν θα ανοίξει ζήτημα.


Η χώρα που θα δεχτεί πάλι τουρίστες, αλλά μόνο εκείνους που βγάζουν πολλά χρήματα - Newsbeast\nHome/Κόσμος/Η χώρα που θα δεχτεί πάλι τουρίστες, αλλά μόνο εκείνους που βγάζουν πολλά χρήματα – Newsbeast\nΈνας νέος ταξιδιωτικός προορισμός είναι ανοιχτός για όσους θέλουν να τολμήσουν στο δεύτερο κύμα του κοροναϊού, μόνο υπάρχει ένας όρος.\nΗ Ισλανδία άλλαξε αυτόν τον μήνα τους όρους εισόδου και διαμονής στη χώρα και κανείς που ζει σε ξένη χώρα δεν χρειάζεται βίζα για να εισέλθει στην Ισλανδία.\nΠαρά το γεγονός ότι τα σύνορα της χώρας παραμένουν κλειστά, όλοι μπορούν τώρα να μείνουν στην Ισλανδία για έως και 6 μήνες.\nΥπάρχουν, ωστόσο, η λεγόμενη λεπτή εκτύπωση. Πρέπει να βρεις δουλειά σε άλλη χώρα και να φτιάξεις σχεδόν έξι φιγούρες!\n“Νομίζω ότι η ιδέα είναι να προσελκύσουμε επαγγελματίες υψηλού εισοδήματος από Silicon Valley ή το Σαν Φρανσίσκο για να ξοδέψουν τα χρήματά τους εδώ “, δήλωσε στο Bloomberg ο πρώην βουλευτής της Asta, Gudrun Helgadottir.\nΌπως σημειώνει, παρά το γεγονός ότι η μακροχρόνια διαμονή δεν είναι ακριβώς ο τουρισμός, το μέτρο έρχεται για την ανάκαμψη της ισλανδικής οικονομίας, γεμίζοντας τα μπαρ και τα εστιατόρια με νέους ανθρώπους, καθώς και τα κατειλημμένα σπίτια.\nΗ Ισλανδία μόλις προστέθηκε στους προορισμούς που θέλουν να προσελκύσουν επαγγελματίες υψηλού εισοδήματος, καθώς έχουν γίνει παρόμοιες κινήσεις από Σορτς των Βερμούδων, Μπαρμπάντος και Εσθονία.\nΗ κίνηση της Ισλανδίας, ωστόσο, είναι μοναδική, καθώς αφορά μόνο εύπορους ανθρώπους. Η χώρα ζητά απόδειξη ότι κερδίζετε τουλάχιστον 7.360 $ το μήνα ή 88.000 $ ετησίως, έτσι ώστε να μπορείτε να ζείτε άνετα και να πληρώνετε το επιπλέον κόστος της κοινωνικής ασφάλισης.\nΤο Υπουργείο Δικαιοσύνης, το οποίο διαχειρίζεται τις θεωρήσεις, δεν έχει ακόμη παράσχει περισσότερες πληροφορίες σχετικά με το πρόγραμμα. Ή για το σκεπτικό πίσω από αυτό …\nΗ Ισλανδία είναι ανοιχτή για μη Ευρωπαίους τουρίστες – εάν βγάζετε αρκετά χρήματα https://t.co/HqqhpnI8Um\n– Bloomberg (@business) 24 Νοεμβρίου 2020\nΤσαβούσογλου: Καλέστε τη Ρωσία να πιέσει την Αρμενία για κατάπαυση του πυρός\nΤο Κοινοβούλιο της Νικαράγουας αναγνωρίζει το Διοικητικό Συμβούλιο


Οι Άραβες της Σίτι αγόρασαν ομάδα και της Κίνας! - Fosonline\nΤετάρτη, 20 Φεβρουαρίου 2019 18:33\nΔεν σταματούν τις επενδύσεις τους στο ποδόσφαιρο οι ιδιοκτήτες των «πολιτών». Πλέον στην κατοχή τους και μετοχές της Sichuan Jiuniu FC.\nΕπένδυση και στο ποδόσφαιρο της Κίνας από τους ιδιοκτήτες της Μάντσεστερ Σίτι! Εξασφάλισαν ένα πολύ μεγάλο ποσοστό των μετοχών του κινεζικού συλλόγου Sichuan Jiuniu FC και πλέον μετρούν συνολικά επτά επενδύσεις τα τελευταία χρόνια σε ποδοσφαιρικές ομάδες.\nΕιδικότερα, η εταιρεία City Football Group που έχει το πλειοψηφικό πακέτο των μετοχών της Μάντσεστερ Σίτι, είναι ιδιοκτήτρια και των New York FC, Melbourne City FC, της ιαπωνικής Yokohama Marinos, της Club Torque στην Ουρουγουάη και της ισπανικής Τζιρόνα.\nΌσο για την επένδυση στην Sichuan Jiuniu FC, έχουν ενδιαφέρον τα λόγια του διευθύνοντος συμβούλου του ομίλου: «Πιστεύουμε πολύ στην προοπτική του κινεζικού ποδοσφαίρου. Κάναμε μια συμφωνία μακράς διαρκείας με σκοπό να δεσμευτούμε για την ανάπτυξη και τη βελτίωση της αλλά και την παραγωγή νέων ταλέντων από την Κίνα».\nΟλυμπιακός: Άντε και με την Παρί στους «16»!


ΜΕΣΣΑΡΑ - NewsIT\nΜεσαρά: Μηνυτήρια αναφορά για την τραγωδία με τους 4 νεκρούς στο Γεροπόταμο\nΟι συγγενείς των θυμάτων θεωρούν ότι προκύπτουν συγκεκριμένες ευθύνες για συγκεκριμένα πρόσωπα και μάλιστα κακουργηματικού χαρακτήρα.\nΜε μήνυμά της η οικογένεια του Μανώλη Γιαννακάκη, που έχασε στα νερά του Γεροποτάμου τον γιο του, τη νύφη του, τη συμπεθέρα και την κόρη της...\nΜε δάκρυα στα μάτια, αποχαιρετούν σήμερα φίλοι, συγγενείς και συγχωριανοί, τα τέσσερα μέλη της οικογένειας που βρήκαν τραγικό θάνατο στις όχθες του Γεροποτάμου, εγκλωβισμένοι μέσα στο αυτοκίνητο στο αυτοκίνητό τους...\nΘρίλερ με την οικογένεια στη Μεσαρά. Εξάρτημα του αυτοκινήτου που επέβαιναν οι 4 αγνοούμενοι βρέθηκε το μεσημέρι σε παραλία στο Τυμπάκι. Νέα τροπή στις έρευνες, σκάφος του Λιμενικού αναζητά τα ίχνη των τεσσάρων ανθρώπων. Τα δραματικά τηλεφωνήματα πριν χαθεί η επικοινωνία - «Σώστε μας, πνιγόμαστε».\n"Θρίλερ" στην Κρήτη - Ποτάμι παρέσυρε ζευγάρι - Αγωνιώδεις προσπάθειες να βρεθούν ζωντανοί\nΑγωνία για ζευγάρι στην Κρήτη που αγνοείται. Παρασύρθηκα από ορμητικά νερά ποταμού. Κάλεσαν για βοήθεια και χάθηκαν τα ίχνη τους.\nΟ ιερέας καθαιρέθηκε και επανήλθε στις τάξεις των λαϊκών. Αιτία η εικόνα μέσα στο σπίτι του στην Κρήτη...